qundao/data-zh-poetry huggingface dataset:
一枝春
作者：楊纘
朝代：宋

竹爆驚春，競喧填、夜起千門簫鼓。流蘇帳暖，翠鼎緩騰香霧。停杯未舉。奈剛要、送年新句。應自有、歌字清圓，未誇上林鶯語。從他歲窮日暮。縱閒愁、怎減劉郎風度。屠蘇辦了，迤邐柳欺梅妒。宮壺未曉，早驕馬、繡車盈路。還又把、月夜花朝，自今細數。
八六子
作者：楊纘
朝代：宋

怨殘紅。夜來無賴，雨催春去匆匆。但暗水、新流芳恨，蝶悽蜂慘，千林嫩綠迷空。那知國色還逢。柔弱華清扶倦，輕盈洛浦臨風。細認得凝妝，點脂勻粉，露蟬聳翠，蕊金團玉成叢。幾許悉隨笑解，一聲歌轉春融。眼朦朧。憑闌干、半醒醉中。
被花惱
作者：楊纘
朝代：宋

疏疏宿雨釀寒輕，簾幕靜垂清曉。寶鴨微溫瑞煙少。簷聲不動，春禽對語，夢怯頻驚覺。敧珀枕，倚銀床，半窗花影明東照。惆悵夜來風，生怕嬌香混瑤草。披衣便起，小徑迴廊，處處多行到。正千紅萬紫競芳妍，又還似、年時被花惱。驀忽地，省得而今雙鬢老。
題方干舊隱
作者：楊翱
朝代：宋

雲山旦暮奇，築隱世希續。
脫略浮官心，蟬聯先祖躅。
門橫嚴子瀨，壁紀桐君籙。
應笑泛輕舠，日爲官牒束。
茅山
作者：楊至質
朝代：宋

玉肺空浮巳字山，五門不鎖洞天寬。
紫花可餌秋尋朮，紅焰難埋夜見丹。
畫出一牛方水草，飛來三鵠各峰巒。
仙蹤寂寞高風遠，誰爲先生指額瘢。
送茅山劉書記游南嶽
作者：楊至質
朝代：宋

憶共住華陽，晴藍紫朮香。
空山今詣闕，吾子亦游方。
草露雙芒屨，丹經一布囊。
好登祝融頂，紅橘迸扶桑。
巖桂
作者：楊與立
朝代：宋

自從月窟得靈根，使擅人間衆木尊。
萬斛天香非世有，十分秋色至今存。
林高直接孤輪影，枝老休尋舊斧痕。
午夜樓頭足心賞，天低風細欲飛魂。
幽居
作者：楊與立
朝代：宋

柴門閴寂人少過，盡日觀書口自哦。
餘地不妨添竹木，放教啼鳥往來多。
溪頭
作者：楊與立
朝代：宋

溪頭石磴坐盤桓，時見修鱗自往還。
可是水深魚極樂，不須妄想要垂竿。
句
作者：楊興宗
朝代：宋

要得一書藏石室，爲緣新說自金陵。
春日田園雜興
作者：楊舜舉
朝代：宋

露畦烟陌裏，名利等秋毫。
引犢隨牛放，祈蠶望繭繅。
和根挑薺菜，带葉摘櫻桃。
讀罷歸來賦，臨風欲和陶。
浣溪沙
作者：楊舜舉
朝代：宋

殘照西風一片愁。疏楊畫出六橋秋。遊人不上十三樓。有淚金仙還泣漢，無心玉馬已朝周。平湖寂寂水空流。
碧沼寺
作者：楊良臣
朝代：宋

薄蹤飄梗寄禪扃，偶到山間萬慮清。
方愧軒裳奔走役，忍聞猿鶴怨啼聲。
世情肯顧青衫老，公道惟均白髪生。
事業不須頻覽鏡，幻身堪比羽毛輕。
句
作者：楊萬畢
朝代：宋

千里暮雲山已黑，一燈孤館酒初醒。
詩一首
作者：楊虔誠
朝代：宋

身在層霄第幾峰，煙霞深處一巖空。
上方世界簷楹外，萬里山河指掌中。
蟾桂影交巖桂影，天燈紅映佛燈紅。
芒鞋竹杖登臨處，煞是蓬萊有路通。
句
作者：楊處厚
朝代：宋

回望鄉關在何處，更聞杜宇轉凝魂。
菊花詩問答·其一
作者：楊處厚
朝代：宋

問籬菊，誰遺金英秋始縟。
花枝依舊去年黄，人髪不如當日綠。
菊花詩問答·其二
作者：楊處厚
朝代：宋

籬菊答，清香數日還飄颯。
縱使人生鬢易華，猶見黄花開幾匝。
和嚴侍御柟木詩
作者：楊虞仲
朝代：宋

兩蒼崖屹相應對，上面虬龍插崖背。
青銅爲柯石爲根，上有蟲書篆籀破蘚痕。
詰屈盤根少態度，深鎖窮山煙雨暮。
不願作材戹萬牛，驚世之文那肯露。
人不滿百雪滿頭，一生憂患幾許愁。
湛輩去逐翁仲遊，此樹森森春復秋。
杜陵筆墨光萬丈，當時憾不同清賞。
獨寄黄花九日詩，雲間聲作琳琅響。
九師堂
作者：楊蟠
朝代：宋

易道已南矣，清風今尚寒。
山人空再拜，不識漢衣冠。
五馬坊
作者：楊蟠
朝代：宋

相傳有五馬，曾此立踟躇。
人愛使君好，換鵝非俗書。
伏龍濺
作者：楊蟠
朝代：宋

靜久波濤散，溪深涌亂絲。
悠悠山下客，將見水停時。
余襄公祠
作者：楊蟠
朝代：宋

功業終令萬古傳，豈惟文采動當年。
曲江相繼成雙廟，慶曆同稱有四賢。
保叔塔
作者：楊蟠
朝代：宋

寂寥千古事，今日有誰登。
落日雲間合，空中露幾層。
冷翠閣
作者：楊蟠
朝代：宋

山杪一泉迸，俯窺臨日崖。
明珠不待拾，自濺入人來。
初冬同晤賢二師登映發亭望會稽
作者：楊蟠
朝代：宋

我有二林侶，相邀步寒日。
超然人外遊，下見衆山出。
木葉落已靜，乾坤欠蕭瑟。
浮雲當空翻，慘慘百鳥沒。
欲辨越中岸，青烟易爲失。
山川何寂寥，宮闕猶彷彿。
誰是古來者，念之難再述。
功名隨塵埃，豈復有其骨。
今我二三子，永爲傲時物。
篇章逢太平，窈窕坐天末。
生理本無固，願言從此畢。
登臨望前人，世事安敢忽。
北高峰
作者：楊蟠
朝代：宋

杳杳孤峰上，寒陰带遠城。
不知山下雨，奎斗自分明。
南屏山
作者：楊蟠
朝代：宋

日落遊人散，山寒起樹聲。
玲瓏石上穴，處處有雲生。
南高峰
作者：楊蟠
朝代：宋

日氣層層秀，連山萬丈孤。
崔嵬天上影，一半入江湖。
卧龍山
作者：楊蟠
朝代：宋

歲旱須神物，皆疑石有名。
卧龍今不起，長負澤邊情。
去郡後作
作者：楊蟠
朝代：宋

爲官一十政，宦游五十秋。
平生憶何處，最憶是溫州。
思遠城南曲，西岑古渡頭。
綠觴春送酒，紅燭夜行舟。
不敢言遺愛，惟應念舊遊。
憑君將此句，寄寫謝公樓。
句·其一
作者：楊蟠
朝代：宋

吏退更無人迹到，一天魂夢任遊揚。
句·其一〇
作者：楊蟠
朝代：宋

花濕轉分明。
句·其一一
作者：楊蟠
朝代：宋

杖藜林下去。
句·其三
作者：楊蟠
朝代：宋

許國莫疑勳業大。
句·其九
作者：楊蟠
朝代：宋

浮生同是客。
句·其二
作者：楊蟠
朝代：宋

中原今仗老臣安。
句·其五
作者：楊蟠
朝代：宋

三峽江聲流筆下，六朝山影滿樽前。
句·其八
作者：楊蟠
朝代：宋
体裁：句

看山坐石亭。
句·其六
作者：楊蟠
朝代：宋

動摇臘信隨征使，勾引春情出苑牆。
句·其四
作者：楊蟠
朝代：宋

兩州城郭青煙起，千里江山白鷺飛。
吳江長橋
作者：楊蟠
朝代：宋

八十丈晴虹卧影，一千頃碧玉無瑕。
幾多風月輸詩客，無限葦蘆屬酒家。
呼猿洞
作者：楊蟠
朝代：宋

青松愁絕澗，日夜白猿吟。
掌握多相就，安知世上心。
喜聞中丞包公稱職有書
作者：楊蟠
朝代：宋

薛宣執法動朝廷，丙魏如今亦有聲。
公道未亡猶可立，世人不慣却須驚。
幅員潤澤嘉謀進，臺閣風流故事明。
時論已兼言責重，莫教天下笑虛名。
地爐
作者：楊蟠
朝代：宋

天地風霜日夜新，地爐穩坐暖如春。
筋骸已暢心無用，轉愧窗間映雪人。
墨池懷古
作者：楊蟠
朝代：宋

書畫嘗聞晉右軍，當時深遁樂天真。
空山寂寞人何在，一水泓澄墨尚新。
靈運也思輕印綬，季鷹還解憶鱸蓴。
高風敻古應相照，共是知幾此避身。
孤山
作者：楊蟠
朝代：宋

裊裊雲中路，滄浪四面開。
詩人吟不得，喚作小蓬萊。
客兒亭
作者：楊蟠
朝代：宋

昔日林間興，風流謝客兒。
春山花又發，不見屐來時。
宿天竺再贈東山禪師與沖晦
作者：楊蟠
朝代：宋

仲靈述作慚知己，沖晦篇章竊賞音。
勝侶俱恬山水樂，神交已過雪霜深。
燈前自笑平生事，雨後重論一夜心。
相檢莫教詩閒斷，更闌同聽夜猿吟。
宿天竺寺賦聞泉呈二老
作者：楊蟠
朝代：宋

我有泉中興，平生愛水經。
山空時决决，夜靜轉泠泠。
暗脈來湍急，清聲出混冥。
月寒風不響，高枕與君聽。
宿永安方丈書呈東山禪師
作者：楊蟠
朝代：宋

千年道在高僧傳，未論詩人更有評。
曾著文章原大道，獨推性命濟群生。
白雲已鎖山間寺，流水空傳世上名。
林遠不聞鐘磬作，五更幽鳥轉春聲。
寄勉沖晦速和拙作
作者：楊蟠
朝代：宋

沖晦僧儒詩者豪，尤憐頼汝壯方袍。
一千篇興時無敵，三十年功格最高。
白髪逢春今更勇，清吟徹老莫辭勞。
何朝始肯將珠玉，却報仙人換木桃。
寄東山禪師
作者：楊蟠
朝代：宋

高卧西林月，孤閒獨見君。
杖藜探澗水，欹枕看山雲。
鹿過何人見，猿啼只自聞。
篇章知幾首，寄我莫辭勤。
就食
作者：楊蟠
朝代：宋

未知田上勞，徒厭鼎中味。
及與農事接，方驚食者貴。
余生寡營求，念此豈易致。
况敢懷寸祿，平居但羞愧。
山中回憶東山老
作者：楊蟠
朝代：宋

山游興發特尋君，屐齒筇枝繞四鄰。
峰北看雲忘世務，澗南聽水得天真。
名高寂寞存僧史，林下風流似晉人。
何日枇杷苦筍熟，却游未減去年春。
巢居閣
作者：楊蟠
朝代：宋

昔日巢居客，今爲天上仙。
文章流海內，几杖葬山前。
巾子峰
作者：楊蟠
朝代：宋

首出群山內，晴窗幾處看。
不因風雨折，開檻滿溪寒。
平南謠
作者：楊蟠
朝代：宋

海南山似刀，溪惡如發弩。
溪山毒烟中人骨，水有蛟蜃陸豺虎。
蠻人傜賊行若飛，縱火劫民殺官府。
溪中之水漲赤血，山頭積屍變成土。
經年鬥戰兵已窮，磔將屠城不可數。
官家發軍救死國，萬里歡喜得時雨。
誅擒凶黨功德高，海水一清奏歌舞。
山非無險，水非無阻。
有地不城，城亦不武。
將民赤肉致戈戟，口不能言心自苦。
後永嘉百詠·南塘
作者：楊蟠
朝代：宋

出門日已晚，棹短路何長。
頼有風相送，荷花十里香。
後永嘉百詠·放生池
作者：楊蟠
朝代：宋

悠然已更樂，知是鼎中餘。
有海尚可往，慎毋重見漁。
慈雲嶺
作者：楊蟠
朝代：宋

左右盼江湖，游人憩半途。
山高步步上，何用歎崎嶇。
慈雲嶺
作者：楊蟠
朝代：宋

落日愁飛雨，雲中一綫明。
西湖將盡處，忽見大江橫。
憶越
作者：楊蟠
朝代：宋

蓬萊閣面對青山，地上遊人半是仙。
漁浦夕陽橫挂雨，鑒湖春浪倒垂天。
高城尚鎖當時月，故殿空留幾處烟。
長愛剡溪堪乘興，雪中曾棹子猷船。
早過天竺呈明智及同游二老
作者：楊蟠
朝代：宋

雨夜靈峰卧竹床，平明屐齒到雲堂。
門前雨過新溪滿，石上風回舊草香。
山抱鐘聲圓不散，雪鋪瓦面冷無光。
理公莫怪詩相惱，今日偕行總姓湯。
春日獨遊南園
作者：楊蟠
朝代：宋

天凈鳥飛遠，路幽花自香。
春風吹草木，野水滿池塘。
事去青山在，人閒白日長。
興來搔短髪，此意久難忘。
春草池
作者：楊蟠
朝代：宋

寂寂綠巖畔，相期無數人。
不知康樂後，池草幾回春。
時燕堂
作者：楊蟠
朝代：宋

吏隠盂城九十旬，豐年日日是佳辰。
賦成席上猶飛雪，歌動梁間已落塵。
此地誰爲愛酒伴，他時儻憶種花人。
五壇芍藥齊教放，何處揚州更覓春。
朝宗門
作者：楊蟠
朝代：宋

百尺樓高四望中，雲深一雁度長空。
人間砧杵催寒事，郭外簫笙逐土風。
天带江山元自好，地流河漢忽相通。
丹心直北看飛雪，往往隨花入帝宮。
朱墅
作者：楊蟠
朝代：宋

白雲今不去，惆悵昔人非。
葉落風前響，猶疑踏雪歸。
東崗古塔
作者：楊蟠
朝代：宋

東崗人不識，野寺在樵漁。
落葉年年滿，春風爲掃除。
松江
作者：楊蟠
朝代：宋

帆落帆開兩渡頭，洞庭木葉擾離愁。
青山带日低平野，白浪隨風過別洲。
月靜沙寒知雁宿，雲深水暖羨魚游。
畫橋隠隠橫天漢，人度空中影倒流。
柏堂
作者：楊蟠
朝代：宋

零落雪霜後，猶含千載春。
一株化爲石，誰是種時人。
楊梅塢
作者：楊蟠
朝代：宋

夏日紅相照，天晴塢自開。
襄陽多稚子，摘贈故人來。
楓木塢
作者：楊蟠
朝代：宋

太平雲外客，行采老山中。
莫嘆秋霜早，君看世上楓。
次韵
作者：楊蟠
朝代：宋

零落東山老佛師，古來獨往似君稀。
雪邊氣候春將破，林下神情句欲飛。
後日當尋慧遠社，何人更贈大顛衣。
一篇感發渾閑事，須脫青衫動少微。
次韵和酬
作者：楊蟠
朝代：宋

不問猿崖鳥道深，携筇著屐伴君尋。
山中桂子驚寒夜，雪後梅花偪歲陰。
欲住更逢青眼顧，相看須盡白頭吟。
他年若續高僧傳，未放湯休與道林。
次韵和酬
作者：楊蟠
朝代：宋

山風亦會山人意，卷盡天紛掃雪花。
明月當樓情已興，碧雲落紙句還佳。
天威忽霽應通物，仙侶相便合姓麻。
群動已消林木響，卧看星斗隔窗紗。
次韵和酬
作者：楊蟠
朝代：宋

數百招提隠亂峰，蒼茫豈復辨君鐘。
春含未得黄鸝報，路轉唯尋白鹿蹤。
庵在月邊長不鎖，興來天外忽相逢。
山人莫笑衣冠客，亦有鴻來待賃舂。
次韵和酬
作者：楊蟠
朝代：宋

林扉厭聽雨聲頻，爲惜春風只九旬。
裛撲山花將放杏，侵尋歲月已過人。
何時好去游南澗，每夜空來望北辰。
愁坐更無車馬客，獨憐詩筆謾相親。
次韵和酬
作者：楊蟠
朝代：宋

澗南一嘯清風發，林下重來白日長。
雲遠石深連鷲嶺，水寒沙淺似魚梁。
漫因野老詢前事，閒伴幽人擷衆芳。
更欲窮源情未已，知君嗔我索歸忙。
次韵奉和
作者：楊蟠
朝代：宋

聞說西庵好，藤州恐不歸。
延年松可食，避世草堪衣。
山塢雪應滾，林端梅亦稀。
猶憐二禪老，佳句及城扉。
次韵奉酬
作者：楊蟠
朝代：宋

幾夕論詩坐石窗，憐君百首妙無雙。
句牽野興侵孤月，惱亂詞源涌大江。
數紙忽然來竺嶺，千年猶可照吳邦。
相思未免還相挑，莫豎旗旛却詐降。
次韵奉酬
作者：楊蟠
朝代：宋

猿聲未落鳥聲愁，筍發花開澗水流。
還對春風驚節物，漫思野老傍林邱。
古人得道多深隠，賢守知名貴早收。
林下頻過君莫怪，自看骨相匪封侯。
次韵奉酬
作者：楊蟠
朝代：宋

臘後東風掃翠微，同看芳柳破春機。
三宵聽水都無夢，四日登山未肯歸。
野老止憑雲送客，家人應笑雨霑衣。
君詩兼簡佳公子，只恐囊傾一夜飛。
歌樵嶺
作者：楊蟠
朝代：宋

衣冠仁義少，敢忽嶺邊人。
亦恐修榮達，行歌自負薪。
永嘉
作者：楊蟠
朝代：宋

一片繁華海上頭，從來喚作小杭州。
水如棋局分街陌，山似屏幃繞畫樓。
是處有花迎我笑，何時無月逐人遊。
西湖宴賞爭標日，多少珠簾不下鈎。
永嘉雙蓮橋
作者：楊蟠
朝代：宋

昨日采蓮者，雙雙橋畔新。
舊花今不見，喜見似花人。
江陰即事
作者：楊蟠
朝代：宋

海上帆來何處客，煙中犬吠幾人家。
雲寒雁影翻紅照，水落鷗群占白沙。
法安院
作者：楊蟠
朝代：宋

寂寞庵前草，春深鹿自耕。
老僧垂白髪，山下不知名。
海月堂
作者：楊蟠
朝代：宋

杳杳璧沉水，亭亭珠在淵。
落潮流不去，還向定中圓。
涌金池
作者：楊蟠
朝代：宋

涌金春色晚，吹落碧桃花。
一片何人得，流經十萬家。
清心堂
作者：楊蟠
朝代：宋

前後坐亭上，飲水皆自持。
其間賢太守，誰復畏人知。
游山歸遇雨呈仲靈沖晦
作者：楊蟠
朝代：宋

九里松門雪過時，籃輿裊裊礙松枝。
雨留宿客還斜落，風送行人亦倒吹。
華表忽驚黄鶴反，耳中猶带白猿悲。
來朝弗著登山屐，可避君呼謝客兒。
滄浪閣
作者：楊蟠
朝代：宋

萍實祗如斗，練江都熨開。
水清當自鑑，無爲濯纓來。
澄江亭
作者：楊蟠
朝代：宋

萬里松州對海門，蒼亭縹緲出飛塵。
東浮不礙三江下，北轉無聲百谷濱。
月靜秋紋收白縠，天橫暮色變黄銀。
風流小謝千年外，解咏消愁更有人。
澄江門
作者：楊蟠
朝代：宋

獨上高樓望海門，青山幾點送歸船。
寒光淡淡浮紅日，曉色冥冥散白煙。
浦外落霞爭倦燒，池中流水自鳴弦。
扶欄下見蓬萊影，一半仙魂在月邊。
熙春園
作者：楊蟠
朝代：宋

桃源未識恐微茫，每坐青林慣日長。
魚鳥自同千里樂，風煙漫逐一城香。
竹圍月色來深院，花引春情過短牆。
人世定知何處好，且勤詩酒惜年光。
玉水堂
作者：楊蟠
朝代：宋

小池鷗鷺不成群，池畔蕭然一史君。
時霎醉眠春雨足，覺來衣上有閒雲。
理公巖
作者：楊蟠
朝代：宋

日月巖前鳥，秋來不復聞。
達人今已化，名繫此山雲。
瑪瑙坡
作者：楊蟠
朝代：宋

石徑生光怪，傳流瑪瑙坡。
天人曾布地，此物至今多。
瑪瑙寶勝寺
作者：楊蟠
朝代：宋

昔日巖棲處，松花落草根。
瓦中匪是我，棺槨任乾坤。
甘露寺
作者：楊蟠
朝代：宋

滄江萬里對朱欄，白鳥群飛去復還。
雲捧樓臺出天上，風飄鐘磬落人間。
銀河倒瀉分雙月，錦水西來轉幾山。
今古冥冥誰借問，且持玉爵破愁顔。
登孤嶼
作者：楊蟠
朝代：宋

把麾何所往，海上有名山。
潮落魚堪拾，雲低雁可攀。
一城仙島外，雙塔畫圖間。
當路誰知己，天應賜我閑。
白沙泉
作者：楊蟠
朝代：宋

不見泉來穴，沙平落細聲。
夜高寒月漾，銀漢太分明。
白雲峰
作者：楊蟠
朝代：宋

萬頃田間雨，多從頂上生。
野人猶不足，常擬鑿爲平。
白雲嶺
作者：楊蟠
朝代：宋

白雲出山去，摇曳或西東。
人住白雲下，安然心已空。
石橋
作者：楊蟠
朝代：宋

突兀臨飛鳥，溪僧慣往來。
雲山多樂處，且入小天臺。
石橋
作者：楊蟠
朝代：宋

金毫五百幾龍尊，隠隠香山聖迹存。
方廣寺開無俗路，優曇花現有靈根。
一峰突岸臨天壁，雙澗淙橋透石門。
今日不將心洗盡，更從何處覓真源。
秦王纜船石
作者：楊蟠
朝代：宋

色陰長带雨，疑是白雲根。
欲問東巡事，今猶不敢言。
笠澤
作者：楊蟠
朝代：宋

行吟澤畔心空健，解劍江頭事已非。
把酒滄浪愧漁父，何人獨向秋風歸。
約沖晦宿東山禪寺精舍先寄
作者：楊蟠
朝代：宋

上人合動林間興，吾恨衰遲學謝安。
納屐操筇那有限，吹雲落雨漫無端。
先憑報信春枝破，預想分題雪屋寒。
林下不諳人世苦，笑將雙鬢與君看。
紅雲閣
作者：楊蟠
朝代：宋

重重風日透，花氣滿池塘。
誰把紅雲比，紅雲無此香。
練江亭
作者：楊蟠
朝代：宋

寒光萬頃淡高秋，粉壁朱欄凈客愁。
晚月蕭蕭聞落葉，晴天歷歷數飛鷗。
煙橫絕島疏難捲，月在平波瑩不流。
懷抱未忘知有處，且吟風笛醉滄洲。
翠幄軒
作者：楊蟠
朝代：宋

海榕樹倒出，皮幹亦輪囷。
或問壽幾許，千年爲一春。
翠樾堂
作者：楊蟠
朝代：宋

野鳥久不去，清風長近人。
山間豈有曆，祇見四時春。
華嚴塔
作者：楊蟠
朝代：宋

石下有靈骨，千年生玉芝。
山神每藏護，不使世人知。
華胥臺
作者：楊蟠
朝代：宋

歌舞飄飄百尺臺，半天龍麝散香煤。
初愁翠袖凌風去，却騎飛鸞下月來。
雲杪一聲聞玉笛，露華千點落金杯。
我緣衆樂狂方盛，園鎖從教日日開。
華蓋山
作者：楊蟠
朝代：宋

七山如北斗，城鎖幾重重。
斗口在何處，正當華蓋峰。
葛塢
作者：楊蟠
朝代：宋

此塢久無色，何年朝太真。
曉耕雲下路，猶恐是仙民。
蓮花莊
作者：楊蟠
朝代：宋

會昌湖上客，今已化爲塵。
一束青芻奠，空思如玉人。
蓴菜
作者：楊蟠
朝代：宋

休說江東春水寒，到來且覓鑒湖船。
鶴生嫩頂浮新紫，龍脫香髯带舊涎。
玉割鱸魚迎刃滑，香炊稻飯落匙圓。
歸期不待秋風起，漉酒調羹任我年。
虎跑泉
作者：楊蟠
朝代：宋

天藏物啟有靈根，玉乳銀漿豈易分。
浄鑑當空寒自照，流珠落澗遠先聞。
潤生冉冉雙林雨，香出濛濛一井雲。
今日石魚行酒地，次山重爲勒銘文。
虹橋
作者：楊蟠
朝代：宋

兩岸履聲雲外合，三州帆影月邊歸。
欄干獨立秋風早，豈待鱸魚始拂衣。
蟠雪夜登涌金樓遠望西山憶仲靈灑然有邁世之風因思山陰王徽之雪夜獨酌四望皎然徘徊詠左太沖招隠詩忽憶戴逵扁舟乘興余恨未能遂往聊寄此詩
作者：楊蟠
朝代：宋

家占西湖島上雲，雪光月色更侵魂。
興來爛漫心空老，詩罷蒼茫眼正昏。
晉國衣冠何處覓，梁朝殿閣儼猶存。
思君不及山陰夜，遥望青松聽雪猿。
衆樂園
作者：楊蟠
朝代：宋

昨日折花者，又隨蜂蝶來。
思量妨底事，紅蕊續還開。
西堂
作者：楊蟠
朝代：宋

謝公何所憶，白日看雲眠。
忽夢惠連弟，遂得春草篇。
西山
作者：楊蟠
朝代：宋

雲引踏青客，尋山西出城。
始知圖畫上，今日有人行。
詩一首
作者：楊蟠
朝代：宋

詩魂躔斗壁，醉力撼蓬萊。
剖山無鵲印，傾廄盡龍媒。
詩一首
作者：楊蟠
朝代：宋

誰與畫圖傳勝跡，忽從詩字得清暉。
江山歷歷皆堪數，不記當年幾醉歸。
贈仰孝子
作者：楊蟠
朝代：宋

思親廬墓隠西山，竹屋蕭然月塢間。
有道自高塵世外，無心得共野雲閑。
姓名達遠邦符奏，束帛榮霑帝澤頒。
不見孝廉人已久，東嘉今喜識曾顔。
辟支塔
作者：楊蟠
朝代：宋

佛心隨處見，層出更分明。
不用催燈火，天高月自生。
連巖
作者：楊蟠
朝代：宋

岌岌青松外，安知鳥翼孤。
寒猿三叫罷，便是蜀州圖。
遊天竺上寺呈東山仲靈沖晦
作者：楊蟠
朝代：宋

入林已忻猿鳥樂，共傲浮生勝大還。
身外是非雲不繫，社中留戀雨相關。
籃輿寂寞愧彭澤，拄杖風流肖德山。
寄語葛洪巖下水，莫流清夢落人間。
遊靈隠遇雨呈普慈及二詩翁
作者：楊蟠
朝代：宋

山老未容山客去，故將雲陣鎖山門。
雨催晚色凝諸嶺，雷送春聲落後村。
今夜青林妨月上，故人白首把詩論。
來朝山水終瀰汎，策杖相隨討澗源。
醉眠亭·其一
作者：楊蟠
朝代：宋

江花可醉草堪眠，細想人間底處便。
客散樽空欲歸去，此身還被月留連。
醉眠亭·其三
作者：楊蟠
朝代：宋

清簟疏簾一醉身，寂寥不稱詠詩人。
春風亦有憐才意，故擺殘花作綉裀。
醉眠亭·其二
作者：楊蟠
朝代：宋

江上聊遊我未能，羨君長醉卧高亭。
不因鶴唳破殘夢，還有凉風吹酒醒。
金沙井
作者：楊蟠
朝代：宋

細細沙痕落，流金在井泉。
山人邀我飲，化骨共爲仙。
錢塘江上
作者：楊蟠
朝代：宋

一氣連江色，寥寥萬古清。
客心兼浪涌，時事與潮生。
路轉青山出，沙空白鳥行。
幾年滄海夢，吟罷獨含情。
鎮江
作者：楊蟠
朝代：宋

雲間鐵甕近青天，縹緲飛甍百尺連。
幾番畫角催紅日，無事滄洲起白煙。
長橋
作者：楊蟠
朝代：宋

皎皎冰壺里，天寒六月風。
水仙來往處，三島忽相通。
除夕次東坡守歲韵
作者：楊蟠
朝代：宋

人生無百年，誰問嶺龜蛇。
容顔鏡水換，老醜不可遮。
殷勤守此歲，來歲復如何。
南鄰祭竈喧，北里驅儺譁。
須臾罷無爲，但聽樓鼓撾。
明朝四十過，暮景真易斜。
初心自慷慨，白首還蹉跎。
寄語少年子，雖强不足誇。
陪潤州裴如晦學士遊金山回作
作者：楊蟠
朝代：宋

世上蓬萊第幾洲，長雲漠漠鳥飛愁。
海山亂點當軒出，江水中分繞檻流。
天遠樓臺橫北固，夜深燈火見揚州。
回船却望金陵月，獨倚牙旗坐浪頭。
雜題
作者：楊蟠
朝代：宋

猿驚鶴怨不知處，虎據龍蟠空見山。
芳草路隨流水遠，老僧心共白雲閑。
青林巖
作者：楊蟠
朝代：宋

鳥外無行迹，寒林引薜蘿。
山中僧已老，不信雪霜多。
飛來峰
作者：楊蟠
朝代：宋

飛來天竺遠，山秀已含春。
不遇名僧識，千年豈有神。
香林洞
作者：楊蟠
朝代：宋

百年樵斧外，留得挂寒猿。
不奈西溪水，流香出洞門。
鹿端山
作者：楊蟠
朝代：宋

千年白鹿地，今有佛樓臺。
昨日到山下，啣花猶出來。
龍泓洞
作者：楊蟠
朝代：宋

六月千里旱，偷泉心亦卑。
不煩山老祝，神物久無思。
遊齊山寺
作者：楊詢
朝代：宋

金剎岧嶢挂斷霓，島雲沮洳暗窗扉。
江風曉定釣人出，山月夜高禪客歸。
徑畔芭蕉曾有喻，庭前柏樹本無機。
我來重見當時叟，紙帳松房補衲衣。
挽東萊先生·其一
作者：楊誠之
朝代：宋

德性天然具，文章少已工。
淳明范太史，簡澹小臾公。
聖學驪珠貫，人材水鏡空。
膏車輕萬里，垂發哭途窮。
挽東萊先生·其三
作者：楊誠之
朝代：宋

久屬蒼生望，溫然兩玉人。
長沙纔賦鵩，絕筆遽傷麟。
自牖無遺納，遭時有未信。
萬牛回首處，深谷卧輪囷。
挽東萊先生·其二
作者：楊誠之
朝代：宋

宇量諸公上，聲名一世宗。
平生無一愧，度外有兼容。
綆斷一尋井，蘿枯百尺松。
紛紛湖海士，末路更誰從。
挽東萊先生·其四
作者：楊誠之
朝代：宋

共惜堂堂去，真成種種休。
中原渺歸計，清洛更東流。
鍛鍊言猶在，從谷志未酬。
何心誦遺草，有路慟西州。
馬冠山
作者：楊諄
朝代：宋

陳家宅廢桑畦暗，馬道冠亡羽觀空。
惟有山南古程氏，雕簷一簇翠煙中。
句·其一
作者：楊諤
朝代：宋

草不驚皇轍，山能護帝輿。
句·其三
作者：楊諤
朝代：宋

行人問宮殿，耕者得珠璣。
句·其二
作者：楊諤
朝代：宋

願前明主席，一問洛陽人。
句·其四
作者：楊諤
朝代：宋

遥觀一郡色，盡得二江聲。
和燕龍圖海棠
作者：楊諤
朝代：宋

西漢欺盧橘，東陽愛野棠。
許昌奇此遇，子美欠先揚。
杜宇三春艷，蠶叢一國香。
燕脂點亂雨，猩色麗斜陽。
富艷東君節，暄妍白帝方。
錦樓祈水色，玉壘換山光。
風格林檎細，腰支郁李長。
天生笑容質，時樣舞衣裳。
少吐深深染，全開淡淡妝。
煙媒護綠蔕，風陣損朱房。
旋失因臨水，閒飄弗過牆。
佩亡愁殺甫，簪脫即連姜。
蝶舞菱花照，鶑啼罨畫堂。
僊如弄玉少，墜似綠珠常。
不見還成悔，相思幾欲狂。
春深濯錦水，日晚浣紗坊。
卧對移簾押，吟看近筆牀。
池清滿園倒，鳥起一枝昂。
紫燕銜泥急，黄蜂趁蜜忙。
化工真用意，銷得與携觴。
予至壽陽道因訪造華嚴論李長者舊居
作者：楊謨
朝代：宋

方山百里路崎嶇，按部因尋長者廬。
伏虎已歸天女去，隴頭新見萬松株。
琵琶泓
作者：楊謨
朝代：宋

晉城出郭十里餘，嫩柳山花滿巖麓。
蒼苔蹭蹬步亦艱，百丈懸崖掛層屋。
老僧正睡門不閉，習習陰風起幽谷。
耳聵不聞琵琶聲，但見一泓春水綠。
挽胡季昭
作者：楊賓言
朝代：宋

湛湛長江月，高標太華清。
孤忠千古重，去國一身輕。
箇事從來有，近來多怕行。
凜然公屹立，一死足平生。
金雞石
作者：楊起莘
朝代：宋

千年古石號金雞，化雨霏霏長羽儀。
不把稻粱爲食啄，且將天地作籠棲。
祥雲架上非孤立，入曉聲中豈亂啼。
過客莫同凡鳥看，等閒飛到鳳凰池。
一日曲
作者：楊軒
朝代：宋

妾家鄧侯國，肯愧邯鄲姝。
世本富繒綺，嬌愛比明珠。
十五學組紃，未嘗開戶樞。
十六失所適，姓名傾里閭。
十七善歌舞，使君邀宴娛。
自茲著樂府，不得同羅敷。
凉溫忽荏苒，屢接朝大夫。
相歡不及情，何異逢路衢。
昨日一見郎，目色曾不渝。
結愛從此篤，暫隔猶恐疏。
如何遂從官，去涉千里途。
郎跨青驄馬，妾乘白雪駒。
送郎郎未遠，別妾妾仍孤。
不如水中鱗，雙雙依綠蒲。
不如雲間鵠，兩兩下平湖。
魚鳥尚可託，妾今誰與俱。
去去約春華，終朝怨日賒。
一心思君子，便擬見梅花。
梅花幾時吐，頻掐闌干數。
東風若見郎，重爲歌金縷。
句
作者：楊軒
朝代：宋

解照日月不照處，獨明天地未明時。
牡丹
作者：楊軒
朝代：宋

楊妃歌舞態，西子巧讒魂。
利劍砍不斷，餘妖鍾此根。
光華日已盛，欄檻豈長存。
寄語尋芳者，須知松柏尊。
次韵盧彥德學宮詩
作者：楊輔
朝代：宋

頗怪諸生籍奉常，寂寥科目歲年長。
只今五桂名猶在，恐有孤桐曲未忘。
學校規模新壯麗，江山意氣久徊翔。
分光膚使青瑶句，收拾風霆喚阿香。
南溪
作者：楊輔世
朝代：宋

碧玉寒塘瑩不流，紅蕖影裏立沙鷗。
便當不作南溪看，當得西湖十里秋。
蔬飲聯句
作者：楊輔世
朝代：宋

蕨含春味紫如椽，酒入春風浪似山。
未信乾坤非細物，小吞螺浦半杯間。
金罌花聯句
作者：楊輔世
朝代：宋

兩日風狂雨更顛，取將暖去更衣單。
金罌花發關誰事，何用夜來如許寒。
中秋夜與趙鼎臣狄端叔月下聯句句·其一
作者：楊适
朝代：宋

春草隔溪看。
中秋夜與趙鼎臣狄端叔月下聯句句·其二
作者：楊适
朝代：宋

冰肌銷瘦爲誰愁。
梅
作者：楊适
朝代：宋

冷冷疏疏雪裏春，不輕吹笛付伶倫。
出牆幽獨窺鄰女，臨水橫斜覽鏡人。
絕句
作者：楊适
朝代：宋

尖頭奴有五兄弟，十八公生四客卿。
過我書齋無一事，似應終日待陶泓。
送孫伯野
作者：楊适
朝代：宋

清議豈徒光四戶，直聲應已到三韓。
黄門有手能批敕，太學無人爲舉幡。
雪
作者：楊适
朝代：宋

渡橋已看銀河凍，上馬爭如玉鳳飛。
莫說兔園延賦客，不須鶴氅作仙衣。
句
作者：楊逴
朝代：宋

前年蹭蹬一麾出，乃得憑軾漢水東。
題大洪山
作者：楊逴
朝代：宋

隨州西南多群峰，爭高競秀無終窮。
衆山迤邐漸行盡，始見獨尊惟大洪。
句
作者：楊遂
朝代：宋

願侯輯百福，長與民爲霖。
蝶戀花
作者：楊道居
朝代：宋

氣稟五行天與秀。瑞見樞延，況是黃鍾奏。日影量來添午晝。柳梅訊息年時侯。紅粉吹香簾幕透。深院笙歌，勸飲金鍾酒。樂事賞心千歲有。黑頭人做三公有。
南柯子·南歌子
作者：楊適
朝代：宋

怨草迷南浦，愁花傍短亭。有情歌酒莫催行。看取無情花草、也關情。舊日臨岐曲，而今忍淚聽。淮山何在暮雲凝。待倩春風吹夢、過江城。
題武夷
作者：楊遶善
朝代：宋

說盡東南第一峰，武夷端與畫圖同。
幔亭烟带凌霄紫，玉女霜花照水紅。
漁父欹殘溪澗冷，仙人蛻久洞巖空。
飛塵馬足何時已，安得誅茅深翠中。
下巖避暑留題
作者：楊邁
朝代：宋

古寺重來興轉添，舟中午暑正炎炎。
野僧引客登山閣，稚子穿雲映水簾。
熱得清涼身暫健，老便閑靜意難厭。
人間劫火方撩亂，法雨如何爲普沾。
遊九鎖
作者：楊邁
朝代：宋

尋幽向何處，大滌山水好。
九峰拔奇秀，下有松石老。
白雲和紅葉，滿徑無人掃。
振衣長風生，一笑登木杪。
句
作者：楊邦乂
朝代：宋

寧作趙氏鬼，不爲它邦臣。
寄從弟鱣堂·其一
作者：楊邦乂
朝代：宋

從前我亦慕耕桑，世故驅人起北窗。
昨夜夢歸驚邂逅，羊裘和雪釣洞江。
寄從弟鱣堂·其二
作者：楊邦乂
朝代：宋

一片長江滾滾流，此生何日遂歸休。
秋風準擬搔人耳，可待霜寒始索裘。
金瀨弔貞女歌
作者：楊邦乂
朝代：宋

溧山兮蒼蒼，瀨水兮湯湯。
中有貞女，飲冰茹霜。
於焉擊漂，維瀨之陽。
遭壯士兮苦絕糧，賑窮不惜傾壺漿。
所處既以義，安能計存亡。
幡然捐珮人不測，下遊九土從英皇。
耿幽光兮貫白日，澟正氣兮摩穹蒼。
嗚呼！世無李太白，此女終弗揚。
遺風奕奕，山高水長。
可以敦薄俗，激忠良，千古萬古誰頡頏。
挽王信伯先生·其一
作者：楊邦弼
朝代：宋

伊洛親聞道，淵微賴發揚。
東吳賢望重，西觀舊書藏。
吾黨將安放，斯文豈遂亡。
堂堂寧復見，門士慟新岡。
挽王信伯先生·其二
作者：楊邦弼
朝代：宋

梁木俄摧壞，嗟吁喪大賢。
典刑看肖子，道學付誰傳。
一代風流盡，千年物論先。
師言猶在耳，身敢墜周旋。
題涪州石魚
作者：楊郡守
朝代：宋

邀客西津上，觀魚出水初。
長江多巨石，此地近仙居。
所記皆名筆，爲祥舊□書。
豐年知有驗，遺秉利將舒。
戲草春波靜，雙鱗樂意徐。
不才叨郡寄，燕喜愧蕭疏。
博雅堂
作者：楊醮
朝代：宋

博雅堂中聚古書，蓬萊閣上接仙居。
江山風物元依舊，老子重來獨不如。
寄詩交顧梅山
作者：楊鎮
朝代：宋

誰與吟翁氣味同，松梢明月竹梢風。
能詩多是窮人事，不到窮時詩不工。
一滴泉
作者：楊長孺
朝代：宋

法眼三泓井，曹溪一滴泉。
經秋杜宇血，遺老徑山禪。
衲子非常釋，叢林別是天。
諸方多少淚，分灑汝江邊。
代民輸租
作者：楊長孺
朝代：宋

兩年枉了鬢霜華，照管南人沒一些。
七百萬錢都不要，脂膏留放小民家。
別石門
作者：楊長孺
朝代：宋

石門得得泊歸舟，江水依依別故侯。
擬把片香投贈汝，這回欲带忘來休。
句·其一
作者：楊長孺
朝代：宋

地老天荒元子宅，煙霏霧結魯公碑。
句·其七
作者：楊長孺
朝代：宋

一封無己帖，兩首樂天詩。
句·其三
作者：楊長孺
朝代：宋

過眼一春春又夏，開殘芍藥更無花。
句·其二
作者：楊長孺
朝代：宋

不濃不淡勻脂粉，半醉半醒媚雨風。
句·其五
作者：楊長孺
朝代：宋

靈均九畹應無此，福地三茅浪自誇。
句·其八
作者：楊長孺
朝代：宋

清如玉壺冰，澹若朱弦瑟。
句·其六
作者：楊長孺
朝代：宋

平林常常談俚蠻，玉山之産升金盤。
其中一樹斷崖立，石乳蔭根多歲寒。
句·其四
作者：楊長孺
朝代：宋

淺著燕支調淡粉，細將瑪瑙碎鋪茸。
和徐思叔題貧樂圖
作者：楊長孺
朝代：宋

三間破屋一床書，錦心繡口冰肌膚。
自紉枯葉作袴襦，此君便是長鬚奴。
和曾無疑
作者：楊長孺
朝代：宋

雪舟不肯半塗回，直到荒林意盛哉。
籬菊苞時披宿霧，木犀香裏絕纖埃。
錦心綉口垂金薤，月露天漿貯玉杯。
八十仙翁能許健，片雲得得出巢來。
小飛來亭二首·其一
作者：楊長孺
朝代：宋

陰森古木石心栽，清澈寒溪鏡面開。
斗起孤峰三百尺，從今喚作小飛來。
小飛來亭二首·其二
作者：楊長孺
朝代：宋

拔地齊天可上不，倚巖危棧半空浮。
偶然憶得垂堂戒，前猛還成新懦休。
梨
作者：楊長孺
朝代：宋

想像含消與接枝，英華集裏脆香詩。
外披翠羽中懷玉，嚼出清泉上滿池。
溢齒應餐多正好，堆盤儘飣老將宜。
炎蒸時節還能洗，不是梨侯更有誰。
王蕊花
作者：楊長孺
朝代：宋

纔入平園便有聲，唐昌觀裏久知名。
已堆玉琖分金粟，更插銀花小翠罌。
蘿蔓春風藤薜長，山礬香氣晉齊盟。
世間百卉應無恨，不遇王公枉一生。
茨菰花
作者：楊長孺
朝代：宋

折來趁得未晨光，清露晞風带月凉。
長葉剪刀廉不割，小花茉莉淡無香。
稀疏略糝瑶臺雪，升降常涵翠管漿。
恰恨山中窮到骨，茨菰也遣入詩囊。
貽羅竹谷
作者：楊長孺
朝代：宋

與世長多忤，持身轉覺孤。
夤緣新齒舌，收拾老頭顱。
我已訶瀧吏，君誰誦子虛。
同歸燈火讀，家裏石渠書。
跋大人論配享書稿
作者：楊長孺
朝代：宋

覆羹真得皂囊書，錦水元來勝石渠。
但寶銀鈎并鐵畫，何須玉带與金魚。
跋蘭亭考
作者：楊長孺
朝代：宋

石更青白故兼新，字看由中總是真。
畢子一生三百紙，樓公四句幾千春。
從來考古難題處，直到名流下筆親。
奄有山陰多寶藏，草菴外面更無人。
送胡季昭竄象郡二首·其一
作者：楊長孺
朝代：宋

新來消息使人疑，一網如何盡去之。
元祐祇今爲紹聖，姬周嫠婦謾深悲。
送胡季昭竄象郡二首·其二
作者：楊長孺
朝代：宋

世事昏昏酒正酣，苦言難藥盜言甘。
李庭男子真奇絕，便是吾鄉小澹庵。
題兩翁相見圖
作者：楊長孺
朝代：宋

侍講朱顔映白髮，尚書野服接通衢。
德星聚處人爭看，畫作兩翁相見圖。
題匡山瑞木圖二首·其一
作者：楊長孺
朝代：宋

孤根初作兩枝榮，五朵終連獨榦明。
看取松楸天瑞好，如何草木世人輕。
春花秋葉垂千載，雁字鴒原了一生。
孝友編中圖畫底，子孫忽自占清名。
題匡山瑞木圖二首·其二
作者：楊長孺
朝代：宋

仙李從來別有源，手提造化發生權。
冰霜不到雲間樹，風日偏和雨外阡。
四海幾人傳盛事，一家雙美兩臞仙。
同生同死仍同紀，花萼猶應照九泉。
題湖州畫像
作者：楊長孺
朝代：宋

面有憂民色，天知報國心。
三年風月少，兩鬢雪霜深。
更莫留形迹，何曾廢古今。
不如隨我去，相伴老山林。
遊連山涌泉觀次文與可韵
作者：楊闢之
朝代：宋

雙旗曉出遠遊山，遍覽幽奇日日閒。
幕下淵雲陪後乘，馬蹄歸去月華間。
北客
作者：楊雯
朝代：宋

北客相催發，一日舉千帆。
遥憐庾開府，歲晚望江南。
宋武帝廟
作者：楊雯
朝代：宋

溪聲答松風，巨石出老拳。
古樹不知名，岌岌蛟龍纏。
夕陰互出沒，秋華带芳鮮。
葱葱帝王氣，棟宇垂千年。
虎賁秉霜戟，慘淡生雲烟。
宮人翠龍駕，手持玉連蜷。
昌明坐恍惚，精神雷在天。
大呼司雍間，旬月無秦燕。
昔爲萬夫特，今受衆目憐。
石馬亦埋沒，歲時草芊芊。
小臣異代士，見之淚迸泉。
齊人思爽鳩，蜀人哀杜鵑。
江東舊正朔，禮奉敢不虔。
但願君王心，不忘載荻船。
下山又再拜，白日當空懸。
宿峽市
作者：楊雯
朝代：宋

人烟正摇落，樓笛頗清圓。
老樹依山驛，東風上峽船。
江湖萬里外，燈火十年前。
世路能令老，吾生且醉眠。
早春
作者：楊雯
朝代：宋

不知何處碧雲鄉，冉冉平生可斷腸。
怪底乾坤惟夢短，老來歲月更心長。
城頭急鼓千家怨，江上殘梅一水香。
自作醉侯開醉國，笑人奔走爲誰忙。
玉山
作者：楊雯
朝代：宋

霞衣玉珮去飄飄，控鶴仙人不可招。
難信嶺頭頑石畔，分明有路入青霄。
迢迢空同山
作者：楊雯
朝代：宋

迢迢空同山，乃在西極巔。
玉泉蔭靈芝，上有千歲仙。
安得凌風翼，相從白雲間。
神仙本冥漠，天運乃推遷。
不如酌我酒，或得成自然。
田父要我語，飲者亦非賢。
願君長獨醒，加餐足高年。
遊觀山
作者：楊雯
朝代：宋

古寺隠山腹，蒼苔行地衣。
岑寂少人迹，路纔一線微。
問誰促公行，一句山谷詩。
閒來就湯沐，聊叩幽人扉。
相投一杯水，氣味如曹溪。
興盡即云返，重到還無期。
遊虎丘
作者：楊頤
朝代：宋

盡日凭高步臺閣，意氣飄然擺羈縛。
靈蹤絕跡萬千狀，群玉排青插寥廓。
點頭巨石勢欲動，突立試劍峭如削。
劍池在嶺不憚浚，造化神工巧鎸鑿。
寒湫耿耿浸雲根，大旱燒雲源不涸。
跳珠噴激瑩無痕，百斛珠璣綴疏箔。
丹青妙手畫不到，一點塵埃無處著。
僧居占盡佳山景，樓殿高低半丹雘。
午齋寂寂山風幽，續斷風摇四簷鐸。
始疑東海轉鼇背，蓬萊弱流在西角。
千巖萬壑看不厭，自謂它山盡糟粕。
我來因作神仙尉，得捨塵寰少盤礴。
不因仙客爲先容，爭得看山這一脚。
乃知世俗徒擾擾，不若甘心處恬薄。
長嘯拂衣歸去來，舊山亦有雲泉約。
寒雲千疊山
作者：楊養晦
朝代：宋

松竹陰森護上方，老仙蓬髪一簪霜。
閑來欹枕松風裏，歸夢不知山水長。
句·其一
作者：楊黎州
朝代：宋

山川百蠻國，雨露九天書。
句·其一〇
作者：楊黎州
朝代：宋

人歸漢后黄金屋，燕在盧家白玉堂。
句·其七
作者：楊黎州
朝代：宋

剛腸欺竹葉，衰鬢怯蘆花。
句·其三
作者：楊黎州
朝代：宋

天上羲輪都易識，人間堯曆自難逢。
句·其九
作者：楊黎州
朝代：宋

若非琥珀休爲枕，不是琉璃莫作屏。
句·其二
作者：楊黎州
朝代：宋

胡越自爲迢遞國，參商元是別離星。
句·其五
作者：楊黎州
朝代：宋

頓纓狂走鹿，吐沫倦遊鱗。
句·其八
作者：楊黎州
朝代：宋

一斑早寄湘川竹，萬點空遺峴首碑。
句·其六
作者：楊黎州
朝代：宋

遠別苦驚雲聚散，相逢多悟月盈虧。
句·其四
作者：楊黎州
朝代：宋

部中車雨春無潤，天上星郎夜損光。
上元喜雪
作者：楊齊
朝代：宋

靈感手擎蒼龍鞭，和風一道飛騰天。
天公欲報大有歲，六花助與芳菲權。
紫姑雲輦歸時節，太光碾碎桄榔葉。
曉來樓閣萬家春，白玉鴛鴦爲新疊。
壠頭耕父被單褐，望歲欣欣掉歌舌。
王孫卻恨此宵寒，蘭膏凍黑香輪滑。
中秋不見月
作者：楊齊
朝代：宋

八月露沉天氣秋，霜輪何事苦淹留。
一宵老兔不成魄，幾處詩人卻下樓。
水部階前聞細雨，袁宏渚上見歸舟。
明年未必無仙桂，何用厭厭此夜愁。
冬至夜旅懷
作者：楊齊
朝代：宋

亂霜如葉撲窗寒，愁到心如欲斷弦。
鳳管陽纔一聲起，蟾輪月已九分圓。
擁爐酌凍酒相對，欹枕背殘燈未眠。
乞得曉鐘西拜望，露中香爲祝親燃。
和中秋對月
作者：楊齊
朝代：宋

素籥中分漏箭遲，玉盤飛上絳河涯。
自緣人意誇今夜，豈是蟾光勝舊時。
千里放開天地景，一輪題盡古今詩。
吳剛樹下遙相許，來歲春風此處期。
寒食野外
作者：楊齊
朝代：宋

寒食人家事踏青，偶軀羸馬出效坰禽聲喚雨嬌相語，天色和春困不醒。
芳草碧來絲作毯，好花紅處錦爲屏。
回頭畫角江城晚，人倚秋千月半庭。
寒食雨
作者：楊齊
朝代：宋

一片春陰一倍寒，萬家春色寂無煙。
冷催杜宇朝相喚，寒逼嫦娥夜不圓。
添得僧家澆藥水，負他公子賞花天。
東君欲助之推怨，淚濕垂楊恨不眠。
立秋後有感
作者：楊齊
朝代：宋

一雨助涼天氣醒，夜來殘葉報秋聲。
人歌曼倩書重發，客笑相如賦未成。
驚破鶴心宵露重，送他鴻翼晚風清。
功名未了男兒事，爭遣心頭繫得旌。
桂花
作者：楚娘
朝代：宋

丹桂迎風蓓蕾開，摘來斜插竟相偎。
清香不與群芳並，仙種原從月裏來。
桂花
作者：楚娘
朝代：宋

丹桂迎风蓓蕾开，摘来斜插竟相偎。
清香不与群芳并，仙种原从月裏来。
桂花
作者：楚娘
朝代：宋

丹桂迎风蓓蕾开，摘来斜插竟相偎。清香不与群芳并，仙种原从月里来。
生查子
作者：楚娘
朝代：宋

去年梅雪天，千里人歸遠。今歲雪梅天，千里人追怨。鐵石作心腸，鐵石剛猶軟。江海比君恩，江海深猶淺。
生查子·题壁间
作者：楚娘
朝代：宋
体裁：词

去年梅雪天，千里人归远。今岁雪梅天，千里人追怨。铁石作心肠，铁石刚犹软。江海比君恩，江海深犹浅。
耆英会诗
作者：楚建中
朝代：宋

自顾颓龄七十馀，久惭顽钝费洪炉。归逢大老耆年会，衰朽形骸愧画图。二相谟猷烂史编，诸公才业过前贤。好图仪像传来世，何事顽疏亦比肩。
耆英会诗·其一
作者：楚建中
朝代：宋

自顾颓龄七十余，久惭顽钝费洪鑪。
归逢大老耆年会，衰朽形骸愧画图。
耆英会诗·其一
作者：楚建中
朝代：宋

自顾颓龄七十馀，久惭顽钝费洪炉。归逢大老耆年会，衰朽形骸愧画图。
耆英会诗·其二
作者：楚建中
朝代：宋

二相谟猷烂史编，诸公才业过前贤。
好图仪像传来世，何事顽疎亦比肩。
耆英会诗·其二
作者：楚建中
朝代：宋

二相谟猷烂史编，诸公才业过前贤。好图仪像传来世，何事顽疏亦比肩。
耆英會詩·其一
作者：楚建中
朝代：宋

自顧頹齡七十餘，久慚頑鈍費洪鑪。
歸逢大老耆年會，衰朽形骸愧畫圖。
耆英會詩·其二
作者：楚建中
朝代：宋

二相謨猷爛史編，諸公才業過前賢。
好圖儀像傳來世，何事頑疎亦比肩。
都下作
作者：楼云卧
朝代：宋

红尘车马道，曾向闹中看。
贵贱人多等，利名心一般。
侯门崇嗜慾，客路薄孤寒。
谁肯翻然悟，寻仙求大丹。
都下作
作者：楼云卧
朝代：宋

红尘车马道，曾向闹中看。贵贱人多等，利名心一般。侯门崇嗜欲，客路薄孤寒。谁肯翻然悟，寻仙求大丹。
石桥
作者：楼光
朝代：宋
体裁：七言绝句

溪流长卷千重玉，茗碗齐开五百花。方广只留方寸地，不须辛苦上仙槎。
令江夏时作
作者：楼常
朝代：宋
体裁：七言律诗

不老长生世所稀，要持阴德定镃基。能行方寸无欺处，方是平生踏道时。长以仁思登恺弟，莫教深刻失便宜。行年七十看将近，见尽人间事可知。
存目
作者：楼异
朝代：宋

诗题：宿少林寺首句：六六仙峰绕佛居。
嵩山二十四咏 其七 玉镜峰
作者：楼异
朝代：宋

皎皎冰盘瑩百围，广寒宫殿见依稀。青山万叠浑如洗，浮翠光中一镜飞。
嵩山二十四咏 其七 玉镜峰
作者：楼异
朝代：宋
体裁：七言绝句

皎皎冰盘莹百围，广寒宫殿见依稀。青山万叠浑如洗，浮翠光中一镜飞。
嵩山二十四咏 其九 虎头峰
作者：楼异
朝代：宋

万里封侯相不如，道人曾此获阴符。轩牙露舌惊樵采，猛士还当捋尔须。
嵩山二十四咏 其二十三 积翠峰
作者：楼异
朝代：宋

翠幄笼云自一家，萝梯夜碾七香车。举头雨过馀霞散，绿芰池开菡萏花。
嵩山二十四咏 其二十二 独秀峰
作者：楼异
朝代：宋

孕玉怀金不待媒，蓊然佳气罩崔嵬。天教秀拔诸峰上，未信狂飙解折摧。
嵩山二十四咏 其五 遇圣峰
作者：楼异
朝代：宋

汉家天子学神仙，曾遇真人耳过肩。不待菖蒲长黑发，须知逸乐自延年。
嵩山二十四咏 其八 狮子峰
作者：楼异
朝代：宋

苍苔藤蔓饰须眉，狮子标形是与非。果解嚬呻作哮吼，窟中狐兔定魂飞。
嵩山二十四咏 其十三 华盖峰
作者：楼异
朝代：宋

华盖峰高未易穷，扪参历井到天中。回头却顾人间世，但见群青似小童。
嵩山二十四咏 其十二 金壶峰
作者：楼异
朝代：宋

想见金壶泻墨河，皂林馀润郁嵯峨。伯阳当日传经后，肯向山阴与换鹅。
嵩山二十四咏 其十五 卧龙峰
作者：楼异
朝代：宋

头角低回藓蔓封，蜿蜒端似卧真龙。旱乾岁祷多灵应，时见油云出此峰。
嵩山二十四咏 其四 三鹤峰
作者：楼异
朝代：宋

昔有仙翁住此间，炼成青发与朱颜。一朝跨鹤升天去，涧草岩花岂复攀。
嵩山二十四咏·万岁峰
作者：楼异
朝代：宋
体裁：七言绝句

仙仗西来感百神，泥金检玉尚如新。山灵知是真天子，万岁声中第一人。
嵩山二十四咏·三鹤峰
作者：楼异
朝代：宋

昔有仙翁住此间，炼成青髮与朱颜。
一朝跨鹤昇天去，涧草岩花岂復攀。
嵩山二十四咏·会仙峰
作者：楼异
朝代：宋
体裁：七言绝句

鹤乘云軿下九天，玉盘星子竟谁先。相应汉武题花品，留作人间聚八仙。
嵩山二十四咏·凤凰峰
作者：楼异
朝代：宋
体裁：七言绝句

当年翔凤此徘徊，曾为真人览德来。今日飞鸣天外过，纷纷燕雀不须猜。
嵩山二十四咏·华盖峰
作者：楼异
朝代：宋

华盖峰高未易穷，扪参历井到天中。
回头却顾人间世，但见羣青似小童。
嵩山二十四咏·卧龙峰
作者：楼异
朝代：宋

头角低回藓蔓封，蜿蜒端似卧真龙。
旱干岁祷多灵应，时见油云出此峰。
嵩山二十四咏·太白峰
作者：楼异
朝代：宋
体裁：七言绝句

仰攀日月风云近，俯瞰冈峦培塿低。绝顶光芒长不断，人言太白此中栖。
嵩山二十四咏·子晋峰
作者：楼异
朝代：宋
体裁：七言绝句

当年曾悟镜中形，道骨仙风拟紫冥。二十四峰明月夜，玉笙须向揖仙听。
嵩山二十四咏·浮邱峰
作者：楼异
朝代：宋
体裁：七言绝句

谁知方丈与瀛洲，尘世纷纷漫白头。不到嵩山最高处，世人容易揖浮邱。
嵩山二十四咏·独秀峰
作者：楼异
朝代：宋

孕玉怀金不待媒，蓊然佳气罩崔嵬。
天教秀拔诸峰上，未信狂飈解折摧。
嵩山二十四咏·狮子峰
作者：楼异
朝代：宋

苍苔藤蔓饰鬚眉，狮子标形是与非。
果解嚬呻作哮吼，窟中狐兔定魂飞。
嵩山二十四咏·玄龟峰
作者：楼异
朝代：宋
体裁：七言绝句

玄武名峰古所传，晨昏吐气作云烟。虽无钻灼刳肠患，岁晚风霜亦可怜。
嵩山二十四咏·玉人峰
作者：楼异
朝代：宋
体裁：七言绝句

汉武求仙未得仙，玉人何事落峰前。故知帝子乘云下，神盖峰头启洞天。
嵩山二十四咏·玉女峰
作者：楼异
朝代：宋
体裁：七言绝句

玉仙曾此驻云车，日薄窗纱映雪肤。七字天书人不辨，定知玄女手中符。
嵩山二十四咏·玉柱峰
作者：楼异
朝代：宋
体裁：七言绝句

丹楹未羡人间侈，玉柱一峰天外高。自古大材须大用，扶持广厦岂辞劳。
嵩山二十四咏·玉镜峰
作者：楼异
朝代：宋

皎皎冰盘莹百围，广寒宫殿见依稀。
青山万迭浑如洗，浮翠光中一镜飞。
嵩山二十四咏·积翠峰
作者：楼异
朝代：宋

翠幄笼云自一家，萝梯夜碾七香车。
举头雨过余霞散，绿芰池开菡萏花。
嵩山二十四咏·老翁峰
作者：楼异
朝代：宋
体裁：七言绝句

翳雾埋云皓首翁，难将书传考前踪。商山羽翼朝天后，化作中天一石峰。
嵩山二十四咏·虎头峰
作者：楼异
朝代：宋

万里封侯相不如，道人曾此获阴符。
轩牙露舌惊樵采，猛士还当捋尔鬚。
嵩山二十四咏·起云峰
作者：楼异
朝代：宋
体裁：七言绝句

触石孤飞一叶蓬，雷公电母昼鞭龙。但知四海为霖雨，不道中天第几峰。
嵩山二十四咏·遇圣峰
作者：楼异
朝代：宋

汉家天子学神仙，曾遇真人耳过肩。
不待菖蒲长黑髮，须知逸乐自延年。
嵩山二十四咏·金壶峰
作者：楼异
朝代：宋

想见金壶泻墨河，皂林余润鬰嵯峨。
伯阳当日传经后，肯向山阴与换鹅。
嵩山二十四咏·青童峰
作者：楼异
朝代：宋
体裁：七言绝句

斩新高髻掠云开，翠色罗衣一样裁。知有真仙此中住，故命天女捧书来。
嵩山二十四咏·青童峰
作者：楼异
朝代：宋

斩新高髻掠云开，翠色罗衣一样裁。知有真仙此中住，故命天女捧书来。一片黄云驻不飞，中天帝子欲何知。不须更问玉人事，自有嵩高峻极诗。谁知方丈与瀛洲，尘世纷纷漫白头。不到嵩山最高处，世人容易揖浮邱。昔有仙翁住此间，炼成青发与朱颜。一朝跨鹤升天去，涧草岩花岂复攀。汉家天子学神仙，曾遇真人耳过肩。不待菖蒲长黑发，须知逸乐自延年。仙仗西来感百神，泥金检玉尚如新。山灵知是真天子，万岁声中第一人。皎皎冰盘瑩百围，广寒宫殿见依稀。青山万叠浑如洗，浮翠光中一镜飞。苍苔藤蔓饰须眉，狮子标形是与非。果解嚬呻作哮吼，窟中狐兔定魂飞。万里封侯相不如，道人曾此获阴符。轩牙露舌惊樵采，猛士还当捋尔须。触石孤飞一叶蓬，雷公电母昼鞭龙。但知四海为霖雨，不道中天第几峰。当年翔凤此徘徊，曾为真人览德来。今日飞鸣天外过，纷纷燕雀不须猜。想见金壶泻墨河，皂林馀润郁嵯峨。伯阳当日传经后，肯向山阴与换鹅。华盖峰高未易穷，扪参历井到天中。回头却顾人间世，但见群青似小童。玄武名峰古所传，晨昏吐气作云烟。虽无钻灼刳肠患，岁晚风霜亦可怜。头角低回藓蔓封，蜿蜒端似卧真龙。旱乾岁祷多灵应，时见油云出此峰。鹤乘云軿下九天，玉盘星子竟谁先。相应汉武题花品，留作人间聚八仙。当年曾悟镜中形，道骨仙风拟紫冥。二十四峰明月夜，玉笙须向揖仙听。丹楹未羡人间侈，玉柱一峰天外高。自古大材须大用，扶持广厦岂辞劳。翳雾埋云皓首翁，难将书传考前踪。商山羽翼朝天后，化作中天一石峰。汉武求仙未得仙，玉人何事落峰前。故知帝子乘云下，神盖峰头启洞天。玉仙曾此驻云车，日薄窗纱映雪肤。七字天书人不辨，定知玄女手中符。孕玉怀金不待媒，蓊然佳气罩崔嵬。天教秀拔诸峰上，未信狂飙解折摧。翠幄笼云自一家，萝梯夜碾七香车。举头雨过馀霞散，绿芰池开菡萏花。仰攀日月风云近，俯瞰冈峦培塿低。绝顶光芒长不断，人言太白此中栖。
嵩山二十四咏·黄盖峰
作者：楼异
朝代：宋
体裁：七言绝句

一片黄云驻不飞，中天帝子欲何知。不须更问玉人事，自有嵩高峻极诗。
句
作者：楼扶
朝代：宋

夜深更拥寒衾坐，明月梅花共一窗。
水龙吟·次清真梨花韵
作者：楼枎
朝代：宋
体裁：词

素娥洗尽繁妆，夜深步月秋千地。轻腮晕玉，柔肌笼粉，缁尘敛避。霁雪留香，晓云同梦，昭阳宫闭。怅仙园路杳，曲栏人寂，疏雨湿、盈盈泪。未放游蜂叶底。怕春归、不禁狂吹。象床困倚，冰魂微醒，莺声唤起。愁对黄昏，恨催寒食，满襟离思。想千红过尽，一枝独冷，把梅花比。
水龙吟·次清真梨花韵
作者：楼枎
朝代：宋

素蛾洗尽繁妆，夜深步月秋千地。轻腮晕玉，柔肌笼粉，缁尘敛避。霁雪留香，晓云同梦，昭阳宫闭。怅仙园路杳，曲栏人寂，疏雨湿、盈盈泪。未放游蜂叶底。怕春归、不禁狂吹。象床困倚，冰魂微醒，莺声唤起。愁对黄昏，恨催寒食，满襟离思。想千红过尽，一枝独冷，把梅花比。
水龙吟·素蛾洗尽繁妆
作者：楼枎
朝代：宋
体裁：词

素蛾洗尽繁妆，夜深步月秋千地。
轻腮晕玉，柔肌笼粉，缁尘敛避。
霁雪留香，晓云同梦，昭阳宫闭。
怅仙园路杳，曲栏人寂，疏雨湿、盈盈泪。
未放游峰叶底。
怕春归、不禁狂吹。
象床困倚，冰魂微醒，莺声唤起。
愁对黄昏，恨催寒食，满襟离思。
想千红过尽，一枝独冷，把梅花比。
沁园春·登候涛山
作者：楼枎
朝代：宋
体裁：词

开辟以来，便有此山，独当怒涛。正秋空万里，寒催雁信，尘寰一簇，轻等鸿毛。小可诗情，寻常酒量，到此应须分外豪。难为水，算平生未有，此番登高。飘飘。身踏金鳌。叹终日风波无限劳。看樯乌缥缈，帆归远浦，廛鱼杂沓，网带馀潮。待约诗人，相将月夜，取次携杯持蟹螯。乘槎意，问谁人领解，空立亭皋。
沁园春·登候涛山
作者：楼枎
朝代：宋
体裁：词

开辟以来，便有此山，独当怒涛。正秋空万里，寒催雁信，尘寰一簇，轻等鸿毛。小可诗情，寻常酒量，到此应须分外豪。难为水，算平生未有，此番登高。飘飘。身踏金鳌。笑终日风波无限劳。看樯乌缥缈，帆归远浦，廛鱼杂沓，网带馀潮。待约诗人，相将月夜，取次携杯持蟹螯。乘桴意，问谁人领解，空立亭皋。
菩萨蛮·丝丝杨柳莺声近
作者：楼枎
朝代：宋
体裁：词

丝丝杨柳莺声近。晚风吹过秋千影。寒色一帘轻。灯残梦不成。耳边消息在。笑指花梢待。又是不归来。满庭花自开。
句
作者：楼楚材
朝代：宋

看来固是最低树，外此都无许大花。秋香无比魁天下，仙种非凡□月中。满阎浮世香俱有，与广寒宫花对开。春将结尾去时有，花在着身高处香。晴霄有月与佳色，春圃无花可比香。房生里面子虚实，柄折中间丝短长。从来把得坚牢处，不是晴明不肯飞。名园不是无花卉，凌驾春风不似伊。一株种外无遗种，九个花间有细花。混融月色江湖夜，照应芦花岛屿秋。晚归烟树住犹见，晓向雪汀飞若无。蝶成擒处身粘粉，花蹈翻时足带香。野花狼藉桑麻长，除却他边补这边。吞毡固是真难事，要辨人生是与非。有时移向西堂去，一座青山逐手来。玲珑不许多呈露，只借时人一面看。鹭等鱼船近了飞。小心抽出大规模。除屏簇外少青山。矮婆娑地却禁霜。又欲其生树上苔。器量不争正二月。云掌月阴晴。野花香胜名。窠花盆是地，巢燕屋为天。天晴常网湿，船窄自心宽。不须忧暑气，有我便无它。要满地卑处，常鸣石激时。着马轻鞍重，随僧皂衲斑。
句·其一
作者：楼楚材
朝代：宋

看来固是最低树，外此都无许大花。
句·其七
作者：楼楚材
朝代：宋

从来把得坚牢处，不是晴明不肯飞。
句·其三
作者：楼楚材
朝代：宋

满阎浮世香俱有，与广寒宫花对开。
句·其九
作者：楼楚材
朝代：宋

一株种外无遗种，九个花间有细花。
句·其九
作者：楼楚材
朝代：宋

一株种外无遗种，九箇花间有细花。
句·其二
作者：楼楚材
朝代：宋

秋香无比魁天下，仙种非凡□月中。
句·其二十一
作者：楼楚材
朝代：宋
体裁：句

又欲其生树上苔。
句·其二十七
作者：楼楚材
朝代：宋
体裁：句

不须忧暑气，有我便无它。
句·其二十三
作者：楼楚材
朝代：宋
体裁：句

云掌月阴晴。
句·其二十九
作者：楼楚材
朝代：宋
体裁：句

着马轻鞍重，随僧皂衲斑。
句·其二十二
作者：楼楚材
朝代：宋
体裁：句

器量不争正二月。
句·其二十五
作者：楼楚材
朝代：宋
体裁：句

窠花盆是地，巢燕屋为天。
句·其二十八
作者：楼楚材
朝代：宋
体裁：句

要满地卑处，常鸣石激时。
句·其二十六
作者：楼楚材
朝代：宋
体裁：句

天晴常网湿，船窄自心宽。
句·其二四
作者：楼楚材
朝代：宋
体裁：句

野花香胜名。
句·其五
作者：楼楚材
朝代：宋

晴霄有月与佳色，春圃无花可比香。
句·其八
作者：楼楚材
朝代：宋

名园不是无花卉，凌驾春风不似伊。
句·其六
作者：楼楚材
朝代：宋

房生裏面子虚实，柄折中间丝短长。
句·其六
作者：楼楚材
朝代：宋

房生里面子虚实，柄折中间丝短长。
句·其十
作者：楼楚材
朝代：宋
体裁：句

混融月色江湖夜，照应芦花岛屿秋。
句·其十一
作者：楼楚材
朝代：宋
体裁：句

晚归烟树住犹见，晓向雪汀飞若无。
句·其十七
作者：楼楚材
朝代：宋
体裁：句

鹭等鱼船近了飞。
句·其十三
作者：楼楚材
朝代：宋
体裁：句

野花狼藉桑麻长，除却他边补这边。
句·其十二
作者：楼楚材
朝代：宋
体裁：句

蝶成擒处身粘粉，花蹈翻时足带香。
句·其十五
作者：楼楚材
朝代：宋
体裁：句

有时移向西堂去，一座青山逐手来。
句·其十八
作者：楼楚材
朝代：宋
体裁：句

小心抽出大规模。
句·其十六
作者：楼楚材
朝代：宋
体裁：句

玲珑不许多呈露，只借时人一面看。
句·其十四
作者：楼楚材
朝代：宋
体裁：句

吞毡固是真难事，要辨人生是与非。
句·其四
作者：楼楚材
朝代：宋

春将结尾去时有，花在着身高处香。
霜天晓角·其二
作者：楼槃
朝代：宋

剪雪裁冰。有人嫌太清。又有人嫌太瘦，都不是、我知音。谁是我知音。孤山人姓林。一自西湖别后，辜负我、到如今。
霜天晓角·梅
作者：楼槃
朝代：宋
体裁：词

月淡风轻，黄昏未是清。吟到十分清处，也不啻、二三更。
晓钟天未明，晓霜人未行。只有城头残角，说得尽、我平生。
清明寺
作者：楼淳
朝代：宋
体裁：五言绝句

风尘满天下，此地独清明。神州何处是，有泪落新亭。
隐居凤山清明寺
作者：楼淳
朝代：宋

凤鸟久不至，哲人叹已矣。空留千载名，寂寞残阳里。日上钟未鸣，老僧睡犹熟。谁是山中人，长享清明福。
隐居凤山清明寺·其一
作者：楼淳
朝代：宋

凤鸟久不至，哲人叹已矣。空留千载名，寂寞残阳里。
隠居凤山清明寺·其一
作者：楼淳
朝代：宋

凤鸟久不至，哲人叹已矣。
空留千载名，寂寞残阳裏。
隠居凤山清明寺·其二
作者：楼淳
朝代：宋
体裁：五言绝句

日上钟未鸣，老僧睡犹熟。谁是山中人，长享清明福。
偕范贤良游天王寺登城晚归三绝
作者：楼炤
朝代：宋

帝城高堞建朱旗，号召征人厚古陴。祇是北风关隘重，纷纷策士说匡时。花柳逢春色自妍，天王宫殿五云边。署郎漫入招提境，不是探玄学慕仙。日落园林淡荡风，晚云参错若相攻。分明阵势天边列，诸葛神谋一望中。
偕范贤良游天王寺登城晚归三绝·其一
作者：楼照
朝代：宋
体裁：七言绝句

帝城高堞建朱旗，号召征人厚古陴。祇是北风关隘重，纷纷策士说匡时。
偕范贤良游天王寺登城晚归三绝·其三
作者：楼照
朝代：宋
体裁：七言绝句

日落园林淡荡风，晚云参错若相攻。分明阵势天边列，诸葛神谋一望中。
偕范贤良游天王寺登城晚归三绝·其二
作者：楼照
朝代：宋
体裁：七言绝句

花柳逢春色自妍，天王宫殿五云边。署郎漫入招提境，不是探玄学慕仙。
织图二十四首 其七 分箔
作者：楼璹
朝代：宋

三眠三起馀，饱叶蚕局促。众多旋分箔，早晚磓满屋。郊原过新雨，桑柘添浓绿。竹閒快活吟，惭愧麦饱熟。
织图二十四首 其三 喂蚕
作者：楼璹
朝代：宋

蚕儿初饭时，桑叶如钱许。扳条摘鹅黄，藉纸观蚁聚。屋头草木长，窗下儿女语。日长人颇閒，针线随缉补。
织图二十四首 其二 下蚕
作者：楼璹
朝代：宋

谷雨无几日，溪山暖风高。华蚕初破壳，落纸细于毛。柔桑摘蝉翼，簌簌才容刀。茅檐纸窗明，未觉眼力劳。
织图二十四首 其二十 经
作者：楼璹
朝代：宋

素丝头绪多，羡君好安排。青鞋不动尘，缓步交去来。脉脉意欲乱，眷眷首重回。王言正如丝，亦付经纶才。
织图二十四首 其二十二 织
作者：楼璹
朝代：宋

青镫映帏幕，络纬鸣井栏。轧轧挥素手，风露凄已寒。辛勤度几梭，始复成一端。寄言罗绮伴，当念麻苧单。
织图二十四首 其二十四 剪帛
作者：楼璹
朝代：宋

低眉事机杼，细意把刀尺。盈盈彼美人，剪剪其束帛。输官给边用，辛苦何足惜。大胜汉缭绫，粉涴不再著。
织图二十四首 其六 三眠
作者：楼璹
朝代：宋

屋里蚕三眠，门前春过半。桑麻绿阴合，风雨长檠暗。叶底虫丝繁，卧作字画短。偷閒一枕肱，梦与杨花乱。
织图二十四首 其十 捉绩
作者：楼璹
朝代：宋

麦黄雨初足，蚕老人愈忙。辛勤减眠食，颠倒著衣裳。丝肠映绿叶，练练金色光。松明照夜屋，杜宇啼东冈。
织图二十四首 其十一 上簇
作者：楼璹
朝代：宋

采采绿叶空，剪剪白茅短。撒簇轻放手，蚕老丝肠嫩。山市浮晴岚，风日作妍暖。会看茧如瓮，累累光眩眼。
织图二十四首 其十九 络丝
作者：楼璹
朝代：宋

儿夫督机丝，输官趁时节。向来催租瘢，正为坐踰越。朝来掉篗勤，宁复辞腕脱。辛勤夜未眠，败屋灯明灭。
织图二十四首 其十二 炙箔
作者：楼璹
朝代：宋

峨峨爇薪炭，重重下帘幕。初出虫结网，遽若雪满箔。老翁不胜勤，候火珠汗落。得閒儿女子，困卧呼不觉。
织图二十四首 其十六 缫丝
作者：楼璹
朝代：宋

连村煮茧香，解事谁家娘。盈盈意媚灶，拍拍手探汤。上盆颜色好，转轴头绪长。晚来得少休，女伴语隔墙。
织图二十四首 其十四 择茧
作者：楼璹
朝代：宋

大茧至八蚕，小茧止独蛹。茧衣绕指柔，收拾拟何用。冬来作缥絖，与儿禦寒冻。衣帛非不能，债多租税重。
织图二十四首·一眠
作者：楼璹
朝代：宋
体裁：古风

蚕眠白日静，鸟语青春长。抱胫聊假寐，孰能事梳妆。水边多丽人，罗衣蹋春阳。春阳无限思，岂知问农桑。
织图二十四首·三眠
作者：楼璹
朝代：宋

屋裏蚕三眠，门前春过半。
桑麻绿阴合，风雨长檠暗。
叶底虫丝繁，卧作字画短。
偷閒一枕肱，梦与杨花乱。
织图二十四首·上簇
作者：楼璹
朝代：宋

采采绿叶空，翦翦白茅短。
撒簇轻放手，蚕老丝肠嫩。
山市浮晴岚，风日作妍暖。
会看茧如瓮，纍纍光眩眼。
织图二十四首·下簇
作者：楼璹
朝代：宋
体裁：古风

晴明开雪屋，门巷排银山。一年蚕事办，下簇春向阑。邻里两相贺，翁媪一笑欢。后妃应献茧，喜色开天颜。
织图二十四首·下蚕
作者：楼璹
朝代：宋

谷雨无几日，溪山暖风高。
华蚕初破殻，落纸细于毛。
柔桑摘蝉翼，簌簌才容刀。
茅檐纸窗明，未觉眼力劳。
织图二十四首·二眠
作者：楼璹
朝代：宋
体裁：古风

吴蚕一再眠，竹屋下帘幕。拍手弄婴儿，一笑姑不恶。风来麦秀寒，雨过桑沃若。日高蚕未起，谷鸟鸣百箔。
织图二十四首·分箔
作者：楼璹
朝代：宋

三眠三起余，饱叶蚕局促。
众多旋分箔，早晚磓满屋。
郊原过新雨，桑柘添浓绿。
竹閒快活吟，惭愧麦饱熟。
织图二十四首·大起
作者：楼璹
朝代：宋
体裁：古风

盈箱大起时，食桑声似雨。春风老不知，蚕妇忙如许。呼儿刈青麦，朝饭已过午。妖歌得绫罗，不易青裙女。
织图二十四首·择茧
作者：楼璹
朝代：宋

大茧至八蚕，小茧止独蛹。
茧衣绕指柔，收拾拟何用。
冬来作缥絖，与儿御寒冻。
衣帛非不能，债多租税重。
织图二十四首·捉绩
作者：楼璹
朝代：宋

麦黄雨初足，蚕老人愈忙。
辛勤减眠食，颠倒着衣裳。
丝肠映绿叶，练练金色光。
松明照夜屋，杜宇啼东冈。
织图二十四首·攀花
作者：楼璹
朝代：宋
体裁：古风

时态尚新巧，女工慕精勤。心手暗相应，照眼花纷纭。殷勤挑锦字，曲折读回文。更将无限思，织作雁背云。
织图二十四首·浴蚕
作者：楼璹
朝代：宋
体裁：古风

农桑将有事，时节过禁烟。轻风归燕日，小雨浴蚕天。春衫卷缟袂，盆池弄清泉。深宫想斋戒，躬桑率民先。
织图二十四首·浴蚕
作者：楼璹
朝代：宋

农桑将有事，时节过禁烟。轻风归燕日，小雨浴蚕天。春衫卷缟袂，盆池弄清泉。深宫想斋戒，躬桑率民先。谷雨无几日，溪山暖风高。华蚕初破壳，落纸细于毛。柔桑摘蝉翼，簌簌才容刀。茅檐纸窗明，未觉眼力劳。蚕儿初饭时，桑叶如钱许。扳条摘鹅黄，藉纸观蚁聚。屋头草木长，窗下儿女语。日长人颇閒，针线随缉补。蚕眠白日静，鸟语青春长。抱胫聊假寐，孰能事梳妆。水边多丽人，罗衣蹋春阳。春阳无限思，岂知问农桑。吴蚕一再眠，竹屋下帘幕。拍手弄婴儿，一笑姑不恶。风来麦秀寒，雨过桑沃若。日高蚕未起，谷鸟鸣百箔。屋里蚕三眠，门前春过半。桑麻绿阴合，风雨长檠暗。叶底虫丝繁，卧作字画短。偷閒一枕肱，梦与杨花乱。三眠三起馀，饱叶蚕局促。众多旋分箔，早晚磓满屋。郊原过新雨，桑柘添浓绿。竹閒快活吟，惭愧麦饱熟。吴儿歌采桑，桑下青春深。邻里讲欢好，逊畔无欺侵。筠篮各自携，筠梯高倍寻。黄鹂饱紫葚，哑咤鸣绿阴。盈箱大起时，食桑声似雨。春风老不知，蚕妇忙如许。呼儿刈青麦，朝饭已过午。妖歌得绫罗，不易青裙女。麦黄雨初足，蚕老人愈忙。辛勤减眠食，颠倒著衣裳。丝肠映绿叶，练练金色光。松明照夜屋，杜宇啼东冈。采采绿叶空，剪剪白茅短。撒簇轻放手，蚕老丝肠嫩。山市浮晴岚，风日作妍暖。会看茧如瓮，累累光眩眼。峨峨爇薪炭，重重下帘幕。初出虫结网，遽若雪满箔。老翁不胜勤，候火珠汗落。得閒儿女子，困卧呼不觉。晴明开雪屋，门巷排银山。一年蚕事办，下簇春向阑。邻里两相贺，翁媪一笑欢。后妃应献茧，喜色开天颜。大茧至八蚕，小茧止独蛹。茧衣绕指柔，收拾拟何用。冬来作缥絖，与儿禦寒冻。衣帛非不能，债多租税重。盘中水晶咸，井上梧桐叶。陶器固封泥，窖茧过旬浃。门前春水生，布谷催畚锸。明朝蹋缫车，车轮缠白氎。连村煮茧香，解事谁家娘。盈盈意媚灶，拍拍手探汤。上盆颜色好，转轴头绪长。晚来得少休，女伴语隔墙。蛾初脱缠缚，如蝶栩栩然。得偶粉翅光，散子金粟圜。岁月判悠悠，种嗣期绵绵。送蛾临远水，早归属明年。春前作蚕市，盛事传西蜀。此邦享先蚕，再拜丝满目。马革裹玉肌，能神不为辱。虽云事渺茫，解与民为福。儿夫督机丝，输官趁时节。向来催租瘢，正为坐踰越。朝来掉篗勤，宁复辞腕脱。辛勤夜未眠，败屋灯明灭。素丝头绪多，羡君好安排。青鞋不动尘，缓步交去来。脉脉意欲乱，眷眷首重回。王言正如丝，亦付经纶才。浸纬供织作，寒女两髻丫。缱绻一缕丝，成就百种花。弄水春笋寒，卷轮蟾影斜。人閒小阿香，晴空转雷车。青镫映帏幕，络纬鸣井栏。轧轧挥素手，风露凄已寒。辛勤度几梭，始复成一端。寄言罗绮伴，当念麻苧单。时态尚新巧，女工慕精勤。心手暗相应，照眼花纷纭。殷勤挑锦字，曲折读回文。更将无限思，织作雁背云。低眉事机杼，细意把刀尺。盈盈彼美人，剪剪其束帛。输官给边用，辛苦何足惜。大胜汉缭绫，粉涴不再著。
织图二十四首·炙箔
作者：楼璹
朝代：宋

峩峩爇薪炭，重重下帘幕。
初出虫结网，遽若雪满箔。
老翁不胜勤，候火珠汗落。
得閒儿女子，困卧呼不觉。
织图二十四首·祝谢
作者：楼璹
朝代：宋
体裁：古风

春前作蚕市，盛事传西蜀。此邦享先蚕，再拜丝满目。马革裹玉肌，能神不为辱。虽云事渺茫，解与民为福。
织图二十四首·窖茧
作者：楼璹
朝代：宋
体裁：古风

盘中水晶咸，井上梧桐叶。陶器固封泥，窖茧过旬浃。门前春水生，布谷催畚锸。明朝蹋缫车，车轮缠白氎。
织图二十四首·纬
作者：楼璹
朝代：宋
体裁：古风

浸纬供织作，寒女两髻丫。缱绻一缕丝，成就百种花。弄水春笋寒，卷轮蟾影斜。人閒小阿香，晴空转雷车。
织图二十四首·织
作者：楼璹
朝代：宋

青镫映帏幙，络纬鸣井栏。
轧轧挥素手，风露凄已寒。
辛勤度几梭，始復成一端。
寄言罗绮伴，当念麻苎单。
织图二十四首·经
作者：楼璹
朝代：宋

素丝头绪多，羡君好安排。
青鞋不动尘，缓步交去来。
眽眽意欲乱，眷眷首重回。
王言正如丝，亦付经纶才。
织图二十四首·络丝
作者：楼璹
朝代：宋

儿夫督机丝，输官趁时节。
向来催租瘢，正为坐踰越。
朝来掉籰勤，宁復辞腕脱。
辛勤夜未眠，败屋灯明灭。
织图二十四首·缫丝
作者：楼璹
朝代：宋

连村煮茧香，解事谁家娘。
盈盈意媚竈，拍拍手探汤。
上盆颜色好，转轴头绪长。
晚来得少休，女伴语隔墙。
织图二十四首·翦帛
作者：楼璹
朝代：宋

低眉事机杼，细意把刀尺。
盈盈彼美人，翦翦其束帛。
输官给边用，辛苦何足惜。
大胜汉缭绫，粉涴不再着。
织图二十四首·蚕蛾
作者：楼璹
朝代：宋
体裁：古风

蛾初脱缠缚，如蝶栩栩然。得偶粉翅光，散子金粟圜。岁月判悠悠，种嗣期绵绵。送蛾临远水，早归属明年。
织图二十四首·采桑
作者：楼璹
朝代：宋
体裁：古风

吴儿歌采桑，桑下青春深。邻里讲欢好，逊畔无欺侵。筠篮各自携，筠梯高倍寻。黄鹂饱紫葚，哑咤鸣绿阴。
织图二十四首·餵蚕
作者：楼璹
朝代：宋

蚕儿初饭时，桑叶如钱许。
扳条摘鹅黄，藉纸观蚁聚。
屋头草木长，窗下儿女语。
日长人颇閒，鍼线随缉补。
耕图二十一首 其一 浸种
作者：楼璹
朝代：宋

溪头夜雨足，门外春水生。筠篮浸浅碧，嘉谷抽新萌。西畴将有事，耒耜随晨兴。只鸡祭句芒，再拜祈秋成。
耕图二十一首 其三 杷耨
作者：楼璹
朝代：宋

雨笠冒宿雾，风蓑拥春寒。破块得甘霔，齧塍浸微澜。泥深四蹄重，日暮两股酸。谓彼牛后人，著鞭无作难。
耕图二十一首 其二 耕
作者：楼璹
朝代：宋

东皋一犁雨，布谷初催耕。绿野暗春晓，乌犍苦肩赪。我衔劝农字，杖策东郊行。永怀历山下，法事关圣情。
耕图二十一首 其二十 筛
作者：楼璹
朝代：宋

茅檐閒杵臼，竹屋细筛簸。照人珠琲光，奋臂风雨过。计功初不浅，饱食良自贺。西邻华屋儿，醉饱正高卧。
耕图二十一首 其二十一 入仓
作者：楼璹
朝代：宋

天寒牛在牢，岁暮粟入庾。田父有馀乐，炙背卧檐庑。却愁催赋租，胥吏来旁午。输官王事了，索饭儿叫怒。
耕图二十一首 其八 拔秧
作者：楼璹
朝代：宋

新秧初出水，渺渺翠毯齐。清晨且拔擢，父子争提携。既沐青满握，再栉根无泥。及时趁芒种，散著畦东西。
耕图二十一首 其六 布秧
作者：楼璹
朝代：宋

旧谷发新颖，梅黄雨生肥。下田初播殖，却行手奋挥。明朝望平畴，绿针刺风漪。审此一寸根，行作合穗期。
耕图二十一首 其十七 簸扬
作者：楼璹
朝代：宋

临风细扬簸，糠秕零风前。倾泻雨声碎，把玩玉粒圆。短裙箕帚妇，收拾亦已专。岂图较斗升，未敢忘凶年。
耕图二十一首 其十三 灌溉
作者：楼璹
朝代：宋

揠苗鄙宋人，抱瓮惭蒙庄。何如衔尾鸦，倒流竭池塘。䆉稏舞翠浪，籧篨生昼凉。斜阳耿衰柳，笑歌閒女郎。
耕图二十一首 其十二 三耘
作者：楼璹
朝代：宋

农田亦甚劬，三复事耘耔。经年苦艰食，喜见苗薿薿。老农念一饱，对此出馋水。愿天均雨旸，满野如云委。
耕图二十一首 其十四 收刈
作者：楼璹
朝代：宋

田家刈穫时，腰镰竞仓卒。霜浓手龟坼，日永身罄折。儿童行拾穗，风色凌短褐。欢呼荷担归，望望屋山月。
耕图二十一首 其四 耖
作者：楼璹
朝代：宋

脱绔下田中，盎浆著塍尾。巡行遍畦畛，扶耖均泥滓。迟迟春日斜，稍稍樵歌起。薄暮佩牛归，共浴前溪水。
耕图二十一首·一耘
作者：楼璹
朝代：宋
体裁：古风

时雨既已降，良苗日怀新。去草如去恶，务令尽陈根。泥蟠任犊鼻，膝行生浪纹。眷惟圣天子，傥亦思鸟耘。
耕图二十一首·三耘
作者：楼璹
朝代：宋

农田亦甚劬，三復事耘耔。
经年苦艰食，喜见苗薿薿。
老农念一饱，对此出馋水。
愿天均雨旸，满野如云委。
耕图二十一首·二耘
作者：楼璹
朝代：宋
体裁：古风

解衣日炙背，戴笠汗濡首。敢辞冒炎蒸，但欲去莨莠。壶浆与箪食，亭午来饷妇。要儿知稼穑，岂曰事携幼。
耕图二十一首·入仓
作者：楼璹
朝代：宋

天寒牛在牢，岁暮粟入庾。
田父有余乐，炙背卧檐庑。
却愁催赋租，胥吏来旁午。
输官王事了，索饭儿叫怒。
耕图二十一首·布秧
作者：楼璹
朝代：宋

旧谷发新颖，梅黄雨生肥。
下田初播殖，却行手奋挥。
明朝望平畴，绿鍼刺风漪。
审此一寸根，行作合穗期。
耕图二十一首·拔秧
作者：楼璹
朝代：宋

新秧初出水，渺渺翠毯齐。
清晨且拔擢，父子争提携。
既沐青满握，再栉根无泥。
及时趁芒种，散着畦东西。
耕图二十一首·持穗
作者：楼璹
朝代：宋
体裁：古风

霜时天气佳，风劲木叶脱。持穗及此时，连枷声乱发。黄鸡啄遗粒，乌鸟喜聒聒。归家抖尘埃，夜屋烧榾柮。
耕图二十一首·插秧
作者：楼璹
朝代：宋
体裁：古风

晨雨麦秋润，午风槐夏凉。溪南与溪北，啸歌插新秧。抛掷不停手，左右无乱行。我将教秧马，代劳民莫忘。
耕图二十一首·收刈
作者：楼璹
朝代：宋

田家刈穫时，腰鎌竞仓卒。
霜浓手龟坼，日永身罄折。
儿童行拾穗，风色凌短褐。
欢呼荷担归，望望屋山月。
耕图二十一首·杷耨
作者：楼璹
朝代：宋

雨笠冒宿雾，风蓑拥春寒。
破块得甘霔，啮塍浸微澜。
泥深四蹄重，日暮两股酸。
谓彼牛后人，着鞭无作难。
耕图二十一首·浸种
作者：楼璹
朝代：宋

溪头夜雨足，门外春水生。筠篮浸浅碧，嘉谷抽新萌。西畴将有事，耒耜随晨兴。只鸡祭句芒，再拜祈秋成。东皋一犁雨，布谷初催耕。绿野暗春晓，乌犍苦肩赪。我衔劝农字，杖策东郊行。永怀历山下，法事关圣情。雨笠冒宿雾，风蓑拥春寒。破块得甘霔，齧塍浸微澜。泥深四蹄重，日暮两股酸。谓彼牛后人，著鞭无作难。脱绔下田中，盎浆著塍尾。巡行遍畦畛，扶耖均泥滓。迟迟春日斜，稍稍樵歌起。薄暮佩牛归，共浴前溪水。力田巧机事，利器由心匠。翩翩转圜枢，衮衮鸣翠浪。三春欲尽头，万顷平如掌。渐暄牛已喘，长怀丙丞相。旧谷发新颖，梅黄雨生肥。下田初播殖，却行手奋挥。明朝望平畴，绿针刺风漪。审此一寸根，行作合穗期。杀草闻吴儿，洒灰传自祖。田田皆沃壤，泫泫流膏乳。塍头乌啄泥，谷口鸠唤雨。敢望稼如云，工夫盖如许。新秧初出水，渺渺翠毯齐。清晨且拔擢，父子争提携。既沐青满握，再栉根无泥。及时趁芒种，散著畦东西。晨雨麦秋润，午风槐夏凉。溪南与溪北，啸歌插新秧。抛掷不停手，左右无乱行。我将教秧马，代劳民莫忘。时雨既已降，良苗日怀新。去草如去恶，务令尽陈根。泥蟠任犊鼻，膝行生浪纹。眷惟圣天子，傥亦思鸟耘。解衣日炙背，戴笠汗濡首。敢辞冒炎蒸，但欲去莨莠。壶浆与箪食，亭午来饷妇。要儿知稼穑，岂曰事携幼。农田亦甚劬，三复事耘耔。经年苦艰食，喜见苗薿薿。老农念一饱，对此出馋水。愿天均雨旸，满野如云委。揠苗鄙宋人，抱瓮惭蒙庄。何如衔尾鸦，倒流竭池塘。䆉稏舞翠浪，籧篨生昼凉。斜阳耿衰柳，笑歌閒女郎。田家刈穫时，腰镰竞仓卒。霜浓手龟坼，日永身罄折。儿童行拾穗，风色凌短褐。欢呼荷担归，望望屋山月。禾黍已登场，稍觉农事优。黄云满高架，白水空西畴。用此可卒岁，愿言免防秋。太平本无象，村舍炊烟浮。霜时天气佳，风劲木叶脱。持穗及此时，连枷声乱发。黄鸡啄遗粒，乌鸟喜聒聒。归家抖尘埃，夜屋烧榾柮。临风细扬簸，糠秕零风前。倾泻雨声碎，把玩玉粒圆。短裙箕帚妇，收拾亦已专。岂图较斗升，未敢忘凶年。推挽人摩肩，展转石砺齿。殷床作春雷，旋风落云子。有如布山川，部娄势相峙。前时斗量珠，满眼俄有此。娟娟月过墙，簌簌风吹叶。田家当此时，村舂响相答。行闻炊玉香，会见流匙滑。更须水转轮，地碓劳蹴蹋。茅檐閒杵臼，竹屋细筛簸。照人珠琲光，奋臂风雨过。计功初不浅，饱食良自贺。西邻华屋儿，醉饱正高卧。天寒牛在牢，岁暮粟入庾。田父有馀乐，炙背卧檐庑。却愁催赋租，胥吏来旁午。输官王事了，索饭儿叫怒。
耕图二十一首·浸种
作者：楼璹
朝代：宋

溪头夜雨足，门外春水生。
筠篮浸浅碧，嘉谷抽新萌。
西畴将有事，耒耜随晨兴。
隻鸡祭句芒，再拜祈秋成。
耕图二十一首·淤荫
作者：楼璹
朝代：宋
体裁：古风

杀草闻吴儿，洒灰传自祖。田田皆沃壤，泫泫流膏乳。塍头乌啄泥，谷口鸠唤雨。敢望稼如云，工夫盖如许。
耕图二十一首·灌溉
作者：楼璹
朝代：宋

揠苗鄙宋人，抱瓮惭蒙庄。
何如衔尾鸦，倒流竭池塘。
䆉䅉舞翠浪，籧篨生昼凉。
斜阳耿衰柳，笑歌閒女郎。
耕图二十一首·登场
作者：楼璹
朝代：宋
体裁：古风

禾黍已登场，稍觉农事优。黄云满高架，白水空西畴。用此可卒岁，愿言免防秋。太平本无象，村舍炊烟浮。
耕图二十一首·砻
作者：楼璹
朝代：宋
体裁：古风

推挽人摩肩，展转石砺齿。殷床作春雷，旋风落云子。有如布山川，部娄势相峙。前时斗量珠，满眼俄有此。
耕图二十一首·碌碡
作者：楼璹
朝代：宋
体裁：古风

力田巧机事，利器由心匠。翩翩转圜枢，衮衮鸣翠浪。三春欲尽头，万顷平如掌。渐暄牛已喘，长怀丙丞相。
耕图二十一首·簸扬
作者：楼璹
朝代：宋

临风细扬簸，糠粃零风前。
倾泻雨声碎，把翫玉粒圆。
短裙箕帚妇，收拾亦已专。
岂图较斗升，未敢忘凶年。
耕图二十一首·籭
作者：楼璹
朝代：宋

茅檐閒杵臼，竹屋细籭簸。
照人珠琲光，奋臂风雨过。
计功初不浅，饱食良自贺。
西邻华屋儿，醉饱正高卧。
耕图二十一首·耕
作者：楼璹
朝代：宋

东皋一犂雨，布谷初催耕。
绿野暗春晓，乌犍苦肩赪。
我衔劝农字，杖策东郊行。
永怀历山下，法事关圣情。
耕图二十一首·耖
作者：楼璹
朝代：宋

脱绔下田中，盎浆着塍尾。
巡行遍畦畛，扶耖均泥滓。
迟迟春日斜，稍稍樵歌起。
薄暮佩牛归，共浴前溪水。
耕图二十一首·舂碓
作者：楼璹
朝代：宋
体裁：古风

娟娟月过墙，簌簌风吹叶。田家当此时，村舂响相答。行闻炊玉香，会见流匙滑。更须水转轮，地碓劳蹴蹋。
霜天晓角·月淡风轻
作者：楼盘
朝代：宋
体裁：词

月淡风轻。黄昏未是清。吟到十分清处，也不啻、二三更。晓钟天未明。晓霜人未行。只有城头残角，说得尽、我平生。
霜天晓角·翦雪裁冰
作者：楼盘
朝代：宋
体裁：词

翦雪裁冰。有人嫌太清。又有人嫌太瘦，都不是、我知音。
谁是我知音。孤山人姓林。一自西湖别后，辜负我、到如今。
句
作者：楼郁
朝代：宋

五经高阁倚云开。
二郎神
作者：楼采
朝代：宋

露床转玉，唤睡醒、绿云梳晓。正倦立银屏，新宽衣带，生怯轻寒料峭。闷绝相思无人问，但怨入、墙阴啼鸟。嗟露屋销春，晴风暄昼，柳轻梅小。人悄。日长谩忆，秋千嬉笑。怅烬冷炉薰，花深莺静，帘箔微红醉袅。带结留诗，粉痕销帕，情远窃香年少。凝恨极，尽日凭高目断，淡烟芳草。
二郎神
作者：楼采
朝代：宋
体裁：词

露床转玉，唤睡醒、绿云梳晓。
正倦立银屏，新宽衣带，生怯轻寒料峭。
闷绝相思无人问，但怨入、墙阴啼鸟。
嗟露屋锁春，晴风喧昼，柳轻梅小。
人悄。
日长谩忆，秋千嬉笑。
怅烬冷炉薰，花深莺静，帘箔微红醉袅。
带结留诗，粉痕销帕，情远窃香年少。
凝恨极，尽日凭高目断，淡烟芳草。
二郎神
作者：楼采
朝代：宋
体裁：词

露床转玉，唤睡醒、绿云梳晓。正倦立银屏，新宽衣带，生怯轻寒料峭。闷绝相思无人问，但怨入、墙阴啼鸟。嗟露屋锁春，晴风暄昼，柳轻梅小。人悄。日长谩忆，秋千嬉笑。怅烬冷炉薰，花深莺静，帘箔微红醉袅。带结留诗，粉痕销帕，情远窃香年少。凝恨极，尽日凭高目断，淡烟芳草。
二郎神·露床转玉
作者：楼采
朝代：宋

露床转玉，唤睡醒、绿云梳晓。
正倦立银屏，新宽衣带，生怯轻寒料峭。
闷绝相思无人问，但怨入、墙阴啼鸟。
嗟露屋锁春，晴风喧昼，柳轻梅小。
人悄。
日长谩忆，秋千嬉笑。
怅烬冷炉熏，花深莺静，帘箔微红醉袅。
带结留诗，粉痕销帕，情远窃香年少。
凝恨极，尽日凭高目断，淡烟芳草。
失调名·汗粉难融
作者：楼采
朝代：宋
体裁：词

汗粉难融，袖香新窃。
失调名·珠蹙花舆
作者：楼采
朝代：宋
体裁：词

珠蹙花舆，翠翻莲额。
好事近
作者：楼采
朝代：宋
体裁：词

人去玉屏间，逗晓柳丝风急。
帘外杏花细雨，罥春红愁湿。
单衣初试麴尘罗，中酒病无力。
应是绣床慵困，倚秋千斜立。
好事近
作者：楼采
朝代：宋

人去玉屏间，逗晓柳丝风急。帘外杏花细雨，罥春红愁湿。
单衣初试麹尘罗，中酒病无力。应是绣床慵困，倚秋千斜立。
好事近·其一
作者：楼采
朝代：宋
体裁：词

人去玉屏间，逗晓柳丝风急。帘外杏花细雨，罥春红愁湿。单衣初试曲尘罗，中酒病无力。应是绣床慵困，倚秋千斜立。
法曲献仙音
作者：楼采
朝代：宋

花匣么弦，象奁双陆，旧日留欢情意。梦到银屏，恨裁兰烛，香篝夜阑鸳被。料燕子重来地。桐阴锁窗绮。倦梳洗。晕芳钿、自羞鸾镜，罗袖冷，烟柳画栏半倚。浅雨压荼蘼，指东风、芳事馀几。院落黄昏，怕春莺、惊笑憔悴。倩柔红约定，唤取玉箫同醉。
法曲献仙音·花匣么弦
作者：楼采
朝代：宋
体裁：词

花匣么弦，象奁双陆，旧日留欢情意。
梦到银屏，恨裁兰烛，香篝夜阑鸳被。
料燕子重来地。
桐阴锁窗绮。
倦梳洗。
晕芳钿、自羞鸾镜，罗袖冷，烟柳画栏半倚。
浅雨压荼䕷，指东风、芳事馀几。
院落黄昏，怕春莺、惊笑憔悴。
倩柔红约定，唤取玉箫同醉。
玉楼春
作者：楼采
朝代：宋
体裁：词

东风破晓寒成阵。曲锁沉香簧语嫩。凤钗敲枕玉声圆，罗袖拂屏金缕褪。云头雁影占来信。歌底眉尖萦浅晕。淡烟疏柳一帘春，细雨遥山千叠恨。
玉楼春·东风破晓寒成阵
作者：楼采
朝代：宋
体裁：词

东风破晓寒成阵。曲锁沈香簧语嫩。凤钗敲枕玉声圆，罗袖拂屏金缕褪。云头雁影占来信。歌底眉尖萦浅晕。淡烟疏柳一帘春，细雨遥山千叠恨。
玉漏迟
作者：楼采
朝代：宋

絮花寒食路。晴丝罥日，绿阴吹雾。客帽欺风，愁满画船烟浦。丝柱秋千散后，怅尘销、燕帘莺户。从问阻。梦云无准，鬓霜如许。
夜永绣阁藏娇，记掩扇传歌，翦灯留语。月约星期，细把花须频数。弹指一襟幽恨，谩空趁、啼鹃声诉。深院宇。黄昏杏花微雨。
玉漏迟
作者：楼采
朝代：宋
体裁：词

絮花寒食路。晴丝罥日，绿阴吹雾。客帽欺风，愁满画船烟浦。彩柱秋千散后，怅尘锁、燕帘莺户。从间阻。梦云无准，鬓霜如许。夜永绣阁藏娇，记掩扇传歌，剪灯留语。月约星期，细把花须频数。弹指一襟幽恨，谩空趁、啼鹃声诉。深院宇。黄昏杏花微雨。
玉漏迟·絮花寒食路
作者：楼采
朝代：宋
体裁：词

絮花寒食路。
晴丝罥日，绿阴吹雾。
客帽欺风，愁满画船烟浦。
彩柱秋千散后，怅尘锁、燕帘莺户。
从间阻。
梦云无准，鬓霜如许。
夜永绣阁藏娇，记掩扇传歌，翦灯留语。
月约星期，细把花须频数。
弹指一襟幽恨，谩空趁、啼鹃声诉。
深院宇。
黄昏杏花微雨。
瑞鹤仙
作者：楼采
朝代：宋

冻痕销梦草。又招得春归，旧家池沼。园扉掩寒峭。倩谁将花信，遍传深窈。追游趁早。便裁却、轻衫短帽。任残梅、飞满溪桥，和月醉眠清晓。年小。青丝纤手，彩胜娇鬟，赋情谁表。南楼信杳。江云重，雁归少。记冲香嘶马，流红回岸，几度绿杨残照。想暗黄，依旧东风，灞陵古道。
瑞鹤仙
作者：楼采
朝代：宋

冻痕销梦草。又招得春归，旧家池沼。园扉掩寒峭。倩谁将花信，遍传深窈。追游趁早。便裁却、轻衫短帽。任残梅、飞满溪桥，和月醉眠清晓。
年小。青丝纤手，彩胜娇鬟，赋情谁表。南楼信杳。江云重，雁归少。记卫香嘶马，流红回岸，几度绿杨残照。想暗黄，依旧东风，灞陵古道。
瑞鹤仙·冻痕销梦草
作者：楼采
朝代：宋
体裁：词

冻痕销梦草。
又招得春归，旧家池沼。
园扉掩寒峭。
倩谁将花信，遍传深窈。
追游趁早。
便栽却、轻衫短帽。
任残梅、飞满溪桥，和月醉眠清晓。
年小。
青丝纤手，彩胜娇鬟，赋情谁表。
南楼信杳。
江云重，雁归少。
记冲香嘶马，流红回岸，几度绿杨残照。
想暗黄，依旧东风，灞陵古道。
灵泉寺
作者：楼鐩
朝代：宋
体裁：七言律诗

孺兴往事亦难明，对景思人想独清。黄绢异时留好语，幽泉千古擅佳名。五星巧作联珠势，一派尝闻泻玉声。他日相逢如话旧，也曾到此会簪缨。
句
作者：楼锡
朝代：宋

但爱窗间冬日暖，不知门外北风凉。
浣溪沙·双桧堂
作者：楼锷
朝代：宋

夏半阳乌景最长。小池不断藕花香。电影雷声催急雨，十分凉。芡剥明珠随意嚼，瓜分琼玉趁时尝。双桧堂深新酿好，且传觞。
浣溪沙·夏半阳乌景最长
作者：楼锷
朝代：宋
体裁：词

夏半阳乌景最长。
小池不断藕花香。
电影雷声催急雨，十分凉。
芡剥明珠随意嚼，瓜分琼玉趁时尝。
双枪堂深新酿好，且传觞。
琼花行
作者：楼镰
朝代：宋
体裁：古风

琼花未信无双无，特与翔鹤游江都。炷香展敬下古殿，相羊盘礴亭南隅。我欲歌之词，我欲声之诗。龙蛇满四壁，妍丑纷淋漓。一笑讯花花不语，斯须花以臆对之。自从天上来蕃釐，墨卿楚客知心谁。本来有是自三异，惠肃一辩公宠贲。厥今太守有父风，两句写出无双意。直教弹压千万春，香不随风潜堕地。我闻此语警且喜，不孤迢递来千里。花兮报称为如何，年年三月花开多。
南鄉子
作者：榮
朝代：宋

江上野梅芳。粉色盈盈照路傍。閒折一枝和雪嗅，思量。似個人人玉體香。特地起愁腸。此恨誰人與寄將。山館寂寥天欲暮，淒涼。人轉迢迢路轉長。
句
作者：榮倪
朝代：宋

多謝喧喧雀，時來破寂寥。
答蘇後湖
作者：榮倪
朝代：宋

草廬卜築小如巢，翠竹離離檻外交。
鄰米乞來分鶴飽，醫書編就借僧鈔。
經年閉戶窮幽討，晴日攜筇出近郊。
爲問練湖高隱地，可容杯水泛堂坳。
詠邛江
作者：榮咨道
朝代：宋

平生林壑性，客宦久羈束。
得麾邛江隈，雖遠愜所欲。
雲水遠重城，青山長在目。
水調歌頭
作者：榮樵仲
朝代：宋

既難求富貴，何處沒溪山。不成天也，不容我去樂清閒。短褐寬裁疏葛，柱杖橫拖瘦玉，著個竹皮冠。弄影碧霞裡，長嘯翠微間。醉時歌，狂時舞，困時眠。け然自得，了無一點俗相干。擬把清風明月，剪作長篇短闋，留與世人看。待倩月邊女，歸去借青鸞。
大涤洞
作者：槻伯圜
朝代：宋

洞霄问路觅青梯，尚恐岩阿有勒移。暂许寻山留信宿，何由税驾息驱驰。七仙不死今仍在，五洞交扃昔所知。信有灵丹藏箬下，刀圭分乞岂无时。飞饷江淮脱此身，聊寻九锁浣兵氛。笑呼天柱峰前月，共踏栖真洞里云。阴谷神泉霜后王，阳坡灵草雨馀薰。十年洗髓除凡骨，傥契仙翁迈与文。馀杭晓旆籋飞梯，大涤松阴午未移。群从追随巾屦集，众真参会佩环驰。白鸦翻舞仙如在，黄鹤迎来圣得知。老□□□□□□，□□□□□□□。□□□□□□□，□□□□□□□。□□□□□□□，捲壑飞泉日夜驰。龙蜕洞深神所蛰，凤鸣岩隐世谁知。坡仙一去无消息，相见清游彼一时。快上篮舆晓色分，松风满袂涤埃氛。三竿未放高峰日，一笑先开洞府云。忆昔曾留天帝坐，至今犹带御炉薰。莫教俗驾来相尾，只恐诒讥晋郭文。人间安得倚天梯，欲访真源志不移。大涤乃今追胜迹，清都何待更神驰。已逃萧斧杉难老，不逐秦鞭石有知。尚觉林泉佳气王，难忘羽卫幸临时。松筠玉立见长身，琼馆沉沉远楚氛。裂石看倾三峡雪，解衣同试一瓯云。朮畦晓露初收药，兰径秋风静吐薰。为拂苍崖题岁月，重来应复感斯文。
大涤洞·其一
作者：槻伯圜
朝代：宋
体裁：七言律诗

洞霄问路觅青梯，尚恐岩阿有勒移。暂许寻山留信宿，何由税驾息驱驰。七仙不死今仍在，五洞交扃昔所知。信有灵丹藏箬下，刀圭分乞岂无时。
大涤洞·其七
作者：槻伯圜
朝代：宋

松筠玉立见长身，琼馆沉沉远楚氛。裂石看倾三峡雪，解衣同试一瓯云。朮畦晓露初收药，兰径秋风静吐薰。为拂苍崖题岁月，重来应复感斯文。
大涤洞·其七
作者：槻伯圜
朝代：宋

松筠玉美育见长身，琼馆沉沉远楚氛。
裂石看倾三峡雪，解衣同试一瓯云。
朮畦晓露初收药，兰径秋风静吐熏。
为拂苍崖题岁月，重来应復感斯文。
大涤洞·其三
作者：槻伯圜
朝代：宋

余杭晓旆籋飞梯，大涤松阴午未移。
羣从追随巾屦集，众真参会佩环驰。
白鸦翻舞仙如在，黄鹤迎来圣得知。
老□□□□□□，□□□□□□□。
大涤洞·其三
作者：槻伯圜
朝代：宋

馀杭晓旆籋飞梯，大涤松阴午未移。群从追随巾屦集，众真参会佩环驰。白鸦翻舞仙如在，黄鹤迎来圣得知。老□□□□□□，□□□□□□□。
大涤洞·其二
作者：槻伯圜
朝代：宋

飞饷江淮脱此身，聊寻九锁浣兵氛。
笑呼天柱峰前月，共踏栖真洞裏云。
阴谷神泉霜后王，阳坡灵草雨余熏。
十年洗髓除凡骨，傥契仙翁迈与文。
大涤洞·其二
作者：槻伯圜
朝代：宋

飞饷江淮脱此身，聊寻九锁浣兵氛。笑呼天柱峰前月，共踏栖真洞里云。阴谷神泉霜后王，阳坡灵草雨馀薰。十年洗髓除凡骨，傥契仙翁迈与文。
大涤洞·其五
作者：槻伯圜
朝代：宋

快上篮舆晓色分，松风满袂涤埃氛。
三竿未放高峰日，一笑先开洞府云。
忆昔曾留天帝坐，至今犹带御炉熏。
莫教俗驾来相尾，只恐诒讥晋郭文。
大涤洞·其五
作者：槻伯圜
朝代：宋

快上篮舆晓色分，松风满袂涤埃氛。三竿未放高峰日，一笑先开洞府云。忆昔曾留天帝坐，至今犹带御炉薰。莫教俗驾来相尾，只恐诒讥晋郭文。
大涤洞·其六
作者：槻伯圜
朝代：宋
体裁：七言律诗

人间安得倚天梯，欲访真源志不移。大涤乃今追胜迹，清都何待更神驰。已逃萧斧杉难老，不逐秦鞭石有知。尚觉林泉佳气王，难忘羽卫幸临时。
大涤洞·其四
作者：槻伯圜
朝代：宋
体裁：七言律诗

□□□□□□□，□□□□□□□。□□□□□□□，捲壑飞泉日夜驰。龙蜕洞深神所蛰，凤鸣岩隐世谁知。坡仙一去无消息，相见清游彼一时。
大滌洞·其一
作者：槻伯圜
朝代：宋

洞霄問路覓青梯，尚恐巖阿有勒移。
暫許尋山留信宿，何由稅駕息驅馳。
七仙不死今仍在，五洞交扃昔所知。
信有靈丹藏箬下，刀圭分乞豈無時。
大滌洞·其七
作者：槻伯圜
朝代：宋

松筠玉美育見長身，瓊館沉沉遠楚氛。
裂石看傾三峽雪，解衣同試一甌雲。
朮畦曉露初收藥，蘭徑秋風靜吐薰。
爲拂蒼崖題歲月，重來應復感斯文。
大滌洞·其三
作者：槻伯圜
朝代：宋

餘杭曉旆籋飛梯，大滌松陰午未移。
羣從追隨巾屨集，衆真參會珮環馳。
白鴉翻舞仙如在，黄鶴迎來聖得知。
老□□□□□□，□□□□□□□。
大滌洞·其二
作者：槻伯圜
朝代：宋

飛餉江淮脫此身，聊尋九鎖浣兵氛。
笑呼天柱峰前月，共踏棲真洞裏雲。
陰谷神泉霜後王，陽坡靈草雨餘薰。
十年洗髓除凡骨，儻契仙翁邁與文。
大滌洞·其五
作者：槻伯圜
朝代：宋

快上籃輿曉色分，松風滿袂滌埃氛。
三竿未放高峰日，一笑先開洞府雲。
憶昔曾留天帝坐，至今猶带御爐薰。
莫教俗駕來相尾，只恐詒譏晉郭文。
大滌洞·其六
作者：槻伯圜
朝代：宋

人間安得倚天梯，欲訪真源志不移。
大滌乃今追勝迹，清都何待更神馳。
已逃蕭斧杉難老，不逐秦鞭石有知。
尚覺林泉佳氣王，難忘羽衛幸臨時。
大滌洞·其四
作者：槻伯圜
朝代：宋

□□□□□□□，□□□□□□□。
□□□□□□□，捲壑飛泉日夜馳。
龍蛻洞深神所蟄，鳳鳴巖隱世誰知。
坡仙一去無消息，相見清游彼一時。
某屬聞少伊廣文歸別墅將挂其冠然乎富貴恐不免耳欲謁未能因成古詩奉迓某無策可去斷章不忘健羨也
作者：樂備
朝代：宋

明光宮高麗鳷鵲，三聲朝雞報宮鑰。
車如流水馬如龍，門外斗量無處著。
歸來日晏僕亦痡，豪芒飽暖歸妻孥。
豈無道德絢爛者，意作霖雨言爲謨。
何人著眼高蓬蓽，彊仕之年髮如漆。
便抽手版挂衣冠，把住窮愁甘似蜜。
人言進退誠兩塗，退者真智進者愚。
要當程力之所底，未省逸路排輕車。
馬侯制行如圭璧，五色文章發金石。
不知持此將安之，天下寶當天下惜。
秋郊凉入菰蒲間，新詩落筆不作難。
應憐俗駕難回者，更費移文過北山。
次韵得閒晚春即事
作者：樂備
朝代：宋

新晴初照屋山頭，春欲歸時事事幽。
詩著硬黄容我掃，酒拚大白共君浮。
幸聞邊備初無警，喜見農功漸可鳩。
老去所期如此爾，人間底事更關愁。
次馬得閒幽居客至韵
作者：樂備
朝代：宋

吾道如君有幾人，生憎輕薄白頭新。
林泉卜築何妨靜，詩酒尋盟不厭頻。
小雨汀洲松浦霽，斜陽花草玉峰春。
芒鞵竹杖須乘興，快取平生見嬾真。
比同彥平謁希顔千里昆仲千里留醉短項翁彥平有作鄙拙者亦不能已勉强亂道幸笑覽
作者：樂備
朝代：宋

君不見便腹邊先生，齁齁晝眠貯五經。
又不見長頭賈都尉，喋喋問字聒人耳。
兩人挾策煩天機，俱忘其羊乃其理。
不如此翁不知書，肩高頤隠形侏儒。
胸中無物祇嗜酒，酒至輒盡甯留餘。
有時花帽賓客前，清辯傾倒如流泉。
不辭伴客竟佳夕，第恐吻燥舌本乾。
主人從今莫言窮，有此自足當萬鍾。
但令時與聖賢對，勿學鄙士中空空。
我昔已自聞其風，向來一笑欣相逢。
他時訪戴不必見，徑須奓戶呼此翁。
慈竹
作者：樂史
朝代：宋

蜀中何物靈，有竹慈爲名。
一叢闊數步，森森數十莖。
長莖復短莖，枝葉不崢嶸。
去年筍已長，今年筍又生。
高低相倚頼，渾如長幼情。
孝子侍父立，順孫隨祖行。
慈愛必孝順，根枝信天成。
吾聞唐之人，孝行常忻忻。
鄆州張公藝，九世同一門。
大帝聞其名，衡茅降至尊。
馮宿丱歲時，隨父廬祖墳。
父子相隨孝，靈芝特地春。
北海呂元簡，四世爲家主。
以至牛馬羊，異母皆相乳。
虞鄉董恭直，鞠養諸孤遺。
鴝鵒與鴉鵲，同巢而共枝。
孝行動天地，鳥獸皆隨時。
又聞猓然獸，死不相棄離。
𧑒𧍪與鮫魚，子母長相隨。
獸面而人心，此獸信有之。
獸心而人面，其人誠可悲。
李鈞爲侍御，棄母在溫州。
母因殍餓死，甘旨何悠悠。
光祿李玕者，亦是斯人流。
有母不侍養，異居經千秋。
唐家法網寬，貸死流遐陬。
崔湜爲侍郎，天子賜瓜香。
携歸與愛妾，老母不得嘗。
一旦惡貫盈，殺之於路傍。
越公鍾紹京，至孝何殊常。
少時得果瓜，先解進高堂。
長大遇玄宗，榮華不可當。
孝者名常新，逆者污人倫。
人既不如竹，乃是一埃塵。
夫爲人子者，莫若事尊親。
夫爲人父者，莫若教兒孫。
積善與行孝，可以立其身。
我願移此竹，栽於率土濱。
使彼行人見，皆爲慈孝人。
樵童見此竹，且莫伐爲薪。
訪白陂陳處士·其一
作者：樂史
朝代：宋

沿溪復踐雲，雲邊訪道人。
水聲齊入耳，山色來遶身。
聞君話經濟，使我開精神。
少微星在此，飛詔何因循。
訪白陂陳處士·其二
作者：樂史
朝代：宋

清風不見面，白汗如波流。
走來君洞裏，雲樹冷颼颼。
更瀉葡萄綠，千杯沃倒愁。
魂疑更回首，殘熱又爲讎。
詠華林書院
作者：樂史
朝代：宋

能爲孝義復爲文，惟有君家事漸新。
旌表已迎金殿敕，子孫常宴杏園春。
親情廣闊追隨大，鼓笛喧勝嫁娶頻。
更置書堂書萬卷，不辭延待四方人。
鍾山寺
作者：樂史
朝代：宋

千峰夾一徑，一徑花枕泉。
聽泉復看花，行到鍾山前。
古寺雲生屋，高僧月伴禪。
自慚留一宿，匹馬又朝天。
澹山巖
作者：樂咸
朝代：宋

門開巖底洞沈沈，竇乳雲泉矢路深。
香石峭峰千載異，龍潭幽穴四時陰。
僧居筑室隨高下，客到留小見古今。
南出零陵一舍地，清瀟堤上好追尋。
卜算子
作者：樂婉
朝代：宋

相思似海深，舊事如天遠。淚滴千千萬萬行，更使人愁斷腸。要見無因見，了拚終難拚。若是前生未有緣，待重結、來生願。
休休亭
作者：樂沆
朝代：宋

貽溪澄澈玉峰寒，居士當年此考槃。
訪得遺基青華下，構成危棟白雲端。
人間日月雙輪轉，世外襟懷九鼎安。
醉魄吟魂如未泯，也應謝我數盤桓。
龍壽山萬歲寺
作者：樂章
朝代：宋

風波暄白晝，雲雨暗空山。
楚客驚停棹，湘妃慘濕鬟。
化成羣木杪，砥柱衆流間。
肸蠁通精意，行人易往還。
句
作者：樂詔
朝代：宋

夜深只見燈高下，春盡不知人往還。
下攝市
作者：樂雷發
朝代：宋

吟到湘潭一葉黄，賈胡蹤跡正悲凉。
抱琴沽酒異鄉客，打鼓發船何郡郎。
楚女越商相雜沓，淮鹽浙楮自低昂。
塵埃市井無人識，濯足江頭望八荒。
下第歸後李伯輝李景魏索近詩
作者：樂雷發
朝代：宋

吟遍吳頭楚尾春，多慚詞客問征塵。
振衣天目尋黄獨，濯足湘江咏白蘋。
宋五已慚稱進士，陳三何用作詩人。
錦囊原屬君家有，分買魚經理釣輪。
九疑紫霞洞歌
作者：樂雷發
朝代：宋

猗歟奇哉，紫霞之洞真天開。
千變萬狀不可述，恍疑幻出壺中之蓬萊。
湘濱兩姝不敢到，悵望蒼梧雲縹緲。
爾來三千三百年，斑龍空卧金光草。
我採姹女江華濱，是爲三十六帝之外臣。
右持綠玉杖，左携紫金經。
長歌天上謠，一呼開先扃。
列炬照深窈，懸身事幽討。
群仙喜我來，驚笑欲絕倒。
何侯撫我頂，偉遠拍我肩。
綠華贈我金條脫，安期分我紅景丹。
借問此何地，指言太虛天。
翠霞紫雲張寶幄，懸黎結綠盤瓔珞。
萬疊蒼苔荒石田，誰呼青龍耕紫烟。
帝獄銅牆未偏識，擬開寶藏紬雲笈。
嵯峨水際披蓑翁，應是籛鏗釣神龍。
仙人仙人何多事，驚世駭俗變靈異。
或跣巨足垂天雲，或卬短趾流沙潯。
或現姑射處子身，粉霞紅綬藕絲裙。
或示普陀大士形，或持簪柳垂寶瓔。
或插鏤象管，或結火齊珍。
或琢玄圃玉，或布祇園金。
洞中之深不知幾百里，但見縈紆屈折一里一澗水。
人言有路通桂林，乘興欲尋日華君。
吾聞洞中大小洞天三十六，帝遣列真分治局。
上界官府應更多，定知此洞今誰屬。
猗歟奇哉，紫霞之洞真天開。
我上會稽探禹穴，復浮滄海登天台。
巖谷豈無奇，眎此何塵埃。
摩挲崖石題惡句，記我杖履敲雲來。
黄涪翁，元漫叟，目力一生空宇宙。
澹巖陽華有何奇，枉費篇章劖石竇。
代送徐侍郎赴召
作者：樂雷發
朝代：宋

大厦誰堪任棟梁，試留齋艦問行藏。
朝廷議論如春雨，吳蜀人才似夕陽。
三漸何曾投砭劑，五寒今望起膏肓。
擬看相業磨崖在，却到浯溪話別觴。
到衡岳呈弟山長
作者：樂雷發
朝代：宋

閒依禹柏繫征驄，猿鳥應猶怪賤蹤。
正擬開雲訪韓愈，可能避雨識茅容。
朱陵洞裏秋呼鶴，紫蓋峯前曉聽鐘。
欲踏青霞尋勝趣，倦游應許借吟筇。
南林寺
作者：樂雷發
朝代：宋

律院僧應俗，亭荒草木刪。
無碑堪考古，有客自看山。
竹好惟嫌密，雲多不自閒。
小溪知最近，童浴夜方還。
史主簿以授菴習稿見示敬題其後并寄張宗瑞·其一
作者：樂雷發
朝代：宋

姜夔荒塚白蘋深，鸑鷟無聲結綠沈。
擬向鄱陽尋後杜，只招張叟聽君吟。
史主簿以授菴習稿見示敬題其後并寄張宗瑞·其二
作者：樂雷發
朝代：宋

吟了南樓到庫樓，塞雲邊月困雕鎪。
只今南北無詩禁，曾有新編遏韃不。
呈姚雪蓬使君
作者：樂雷發
朝代：宋

祝融應自勝崆峒，且讀通書辦聖功。
事可語人甘受謗，詩能名世不嫌窮。
春邊採藥收湘芷，月下調弦送楚鴻。
頼有行人碑尚在，棠陰依舊戀東風。
呈廣西張提刑
作者：樂雷發
朝代：宋

陸續城邊按部歸，梅花隨處撲征騑。
溪山有助吟題遍，獄市無冤訟牒稀。
竹屋聽猿眠碎月，莎庭引鶴步斜暉。
莫嫌瘴霧侵湘客，滿路風霜冷枲衣。
呈趙叔愚司理
作者：樂雷發
朝代：宋

問戶垂楊句，江湖半世看。
不應求五嶺，却自建孤壇。
浙社朋游盡，唐詩氣味寒。
今朝流水譜，只可子期彈。
喜李景魏就熊伯巖縣尉招
作者：樂雷發
朝代：宋

長歌白石草廬深，今抱園絲就賞音。
溫飽不爲兒輩計，行藏端在古人心。
鱣魚堂上春開帳，鸂鶒灘前夜對衾。
擬挂奚囊梅下聽，謫仙應共隠仙吟。
壺中天歌贈侯明父
作者：樂雷發
朝代：宋

蓋頭即可居，容膝即可安。
連雲大厦千萬間，何如壺中別有天。
壺中何所有，筆牀茶竈葫蘆酒。
壺中何所爲，目送飛鴻揮園絲。
窗前祝融老僧竹，壁上九疑狂客詩。
壺中主人知爲誰，啖棗仙伯雪鶴姿。
左攬玄微袂，笑移砥柱弄河水。
右拍長房肩，飽餐麟脯傾玉舷。
蓬萊山，在何處，勸君且占壺中住。
不曾上列金馬門，也應不識崖州路。
探禹穴，浮沅湘。
脚下塵土鬢上霜，我到壺中如故鄉。
夏日偶書
作者：樂雷發
朝代：宋

蜾蠃銜蟲入破窗，枕書一垛竹方牀。
家僮偶見草頭字，誤認離騷是藥方。
夢訪劉漫堂曾雪巢二先生
作者：樂雷發
朝代：宋

前輩風流歇，江湖欠賞音。
向期行古道，誰解識余心。
月浸金壇冷，雲歸玉笥深。
瀟湘風雨夜，空得夢相尋。
宿金灘
作者：樂雷發
朝代：宋

瀧吏崖翁是賞音，江流泯泯對秋吟。
天蝦撲火帆檣晚，水狗捎魚島嶼深。
千里庭闈雲滿眼，十年湖海雁驚心。
今宵客枕清如水，稱讀西山夜氣箴。
寄仙巢先生鍾尚書
作者：樂雷發
朝代：宋

吹香亭上送飛鴻，且把行藏寄蜀桐。
老境只須尋遠志，世途還要避沙蟲。
公於天地初何憾，道在丘園固未窮。
曾是轅門投卷客，應憐聽雪卧蕯藭。
寄吳茂遠
作者：樂雷發
朝代：宋

蘇公堤畔繫吟馿，知在垂楊第幾株。
學校文章如畫餠，朝廷官爵似呼盧。
春吟應欠梅花在，時事曾言楮幣無。
惆悵湘湄分袂處，今看細雨長蘼蕪。
寄戴石屏
作者：樂雷發
朝代：宋

曾到元郎吟處吟，雪蓬烟艇欠相尋。
鳳鳴道國空詩句，雁到衡峯只信音。
拾橡祠邊寒聽雨，紉蘭院裏夜分衾。
蹇馿倘遂黄花約，鴉觜敲烟共掘參。
寄李伯輝
作者：樂雷發
朝代：宋

石樓峯下寄吟身，靜掩桑樞琢楚珍。
蘋草青莎招隠士，暮雲春樹憶詩人。
門無車馬多嫌僻，家有圖書不似貧。
擬借大鵬揩老眼，何時尊酒得相親。
寄樓居朱漕
作者：樂雷發
朝代：宋

住近江心古寺邊，幅巾應伴浙僧閒。
官銜自管金陵觀，冠業多依雁宕山。
出處要留青史看，功名且逐白雲還。
殷勤爲祝樓居月，好照橫舟漱碧灣。
寄蕭大山兄弟
作者：樂雷發
朝代：宋

梅花好處共心期，曾擷天葩寄夢思。
兄弟自爲千古計，江湖方誦二蕭詩。
貪泉定喜逢廉吏，倭國何因拜老師。
賸擬尋君攀桂樹，路遥誰肯借馿騎。
寄許介之
作者：樂雷發
朝代：宋

惹得詩名遍九州，酒徒棋伴半公侯。
離騷甘隠魚鱗屋，樂府多傳鳷鵲樓。
醉葉幾窠藏菊徑，蠹荷三畝護漁舟。
中原應有樓蘭國，空鎖吳鈎到白頭。
寄雪蓬姚使君
作者：樂雷發
朝代：宋

湘鱗六六寄相思，疏柳新蟬想別時。
今夜各聽三楚雁，秋風又老一年詩。
梅花且補離騷闕，薏苡應爲史筆知。
剪竹疑峯新製笛，待衝霜月訪桓伊。
寄雪蓬姚使君
作者：樂雷發
朝代：宋

贈君昆吾湛盧之寶劍，青雀黄龍之巨航。
懸黎垂棘之美玉，都梁篤耨之名香。
佳人佳人在何處，濯足洞庭望八荒。
䔾車馡馡薜芷綠，欲往從之道阻長。
倚寶劍兮翼軫，膠巨航兮沅湘。
玉以彰君子潔身之德，香以表騷人流世之芳。
我所思兮隔秋水，天吳翕忽蛟螭翔。
佳人佳人蹇誰與，愛而不見心衋傷。
小檥袁家窯竹居買酒
作者：樂雷發
朝代：宋

江繞衡門接旅津，鯉魚風歇水粼粼。
湘醨三盞澆吟思，瀟碧千竿對老身。
題筆未能行客醉，典琴不用主人貧。
隔江誰掉高名麗，滿載鸕鷀捉錦鱗。
常寧道中懷許介之
作者：樂雷發
朝代：宋

雨過池塘路未乾，人家桑柘带春寒。
野巫豎石爲神像，稚子搓泥作藥丸。
柳下兩姝爭餉路，花邊一犬吠征鞍。
行吟不得東溪聽，借硯村廬自寫看。
延真道院
作者：樂雷發
朝代：宋

滄流翠竹接仙扃，靈菜丹虬拱上真。
擬就玄翁分半榻，閒聽秋雨守庚申。
慈氏閣
作者：樂雷發
朝代：宋

崢嶸梵閣礙銀潢，且對畦衣問馬王。
落日斷雲連楚粵，缺鐘壞像雜梁唐。
英豪已往雄圖歇，棟宇猶存古意荒。
惆悵石湖題柱在，倚欄無句獨淒涼。
懷二蕭
作者：樂雷發
朝代：宋

未曾相見已相知，楚粵江山棣萼詩。
每恨乾坤催我老，却於湖海識君遲。
機雲才藻今無幾，管鮑襟期說向誰。
靡靡亂山嘶瘦馬，碧雲日暮正相思。
戊戌冬僕客桂林雪中趙叔愚書張司業逢賈島絕句爲寄今冬對雪感而有作
作者：樂雷發
朝代：宋

朔風于水浸瓊沙，曾共騷翁理釣槎。
對酒又吟端木葉，論詩還憶款冬花。
饑能驅我瓶儲罄，老不饒人鏡影華。
擬喚扁舟尋剡叟，嶺梅瀟菊各天涯。
撫州偶題
作者：樂雷發
朝代：宋

金柅亭邊柳拂城，春風繫馬酒家吟。
塵埃滿面無人識，却得黄鸝作賞音。
擬游長沙至零陵忽動歸興
作者：樂雷發
朝代：宋

擬尋禹柏過長沙，且泊愚溪問酒家。
歲旱可能飛石燕，秋高還看落天蝦。
乾坤納納催霜鬢，歧路悠悠又菊花。
惆悵草黄騏驥病，歸心依舊繞烟霞。
擬長沙訪姚雪蓬至永返賦此爲寄
作者：樂雷發
朝代：宋

今傍南軒住，應知理趣精。
通書多似易，論語不言誠。
擬欲聽微論，猶能慰別情。
江湖風浪隔，腸斷楚鴻聲。
新淦偶成
作者：樂雷發
朝代：宋

飛飛綠鳳挂梅梢，猶記來時雪擁袍。
今日歸舟新淦路，擔頭稚子賣櫻桃。
昭陵渡馬伏波廟
作者：樂雷發
朝代：宋

功名要結後人知，馬革何妨死裹尸。
漢帝可能疑薏苡，湘民却解薦江蘺。
紙錢撩亂巫分胙，粉壁闌斑客寫詩。
墮水跕鳶無處問，灘頭斜照曬鸕鷀。
時事
作者：樂雷發
朝代：宋

時事如頹屋，誰堪任棟梁。
國貧僧牒賤，邊病檄書忙。
有分憂宗社，無才出舉場。
未應王謝輩，揮淚送斜陽。
書蕭千巖集
作者：樂雷發
朝代：宋

向來楊陸共崢嶸，吟到停雲趣轉清。
古似洞庭張雅樂，嚴如即墨斂殘兵。
茵蔯終不肥方朔，芣苡何堪病冉耕。
細讀殘編搔白首，未應造物忌詩名。
桂林懷李景魏
作者：樂雷發
朝代：宋

陽華萬疊雲，無計得相尋。
所學皆時好，何人知爾心。
莎城百粵遠，雪嶠一翁吟。
已是懷人極，天寒奈水深。
桂林歲晚憶鍾尚書
作者：樂雷發
朝代：宋

塵滿湘翁薜荔衣，江湖歲晚鬢成絲。
桂州楊五今何處，雪片梅花枉費詩。
桂林送人之瓊州招捕海寇
作者：樂雷發
朝代：宋

訾家洲畔路，別爾苦怱怱。
說劍令人喜，耽吟與我同。
旌旗楓鬼雨，舟楫鱟簰風。
想到瓊峯頂，題詩更紀功。
櫟閘吳大帝廟
作者：樂雷發
朝代：宋

赤壁濡須事已虛，且依櫟閘酹芳壺。
九原尚擬吞銅雀，千載今惟記赤烏。
湘浦有人修舊祀，荆州無地展雄圖。
定知斫案英靈在，閒對祠前洗湛盧。
次韻史主簿雨夜見寄
作者：樂雷發
朝代：宋

水長許由溪，春寒入竹扉。
幾人聽夜雨，惟我怯單衣。
樹罅青燈耿，籬根白菌肥。
明朝有忙事，推枕問漁磯。
次韻李監丞同劉玉淵游七泉
作者：樂雷發
朝代：宋

世變如流水，前哲嗟逝川。
良牧隆化本，訪古漫叟泉。
念茲名泉意，感彼末俗偏。
淵竇與嵌臼，杖屨聊回旋。
不識漫叟心，曷誦漫叟篇。
惻念軫蒼氓，溥澤同一天。
蟻聚與羔跪，命義當亦堅。
回邪乃敗德，毋以己欲專。
夸士五鼎辱，穹爵或自鎸。
臨流歎澆風，薄言傾酒船。
浸泉旌吾志，凍泉存舊傳。
潓𣷡涍汸淔，銘石昭萬年。
無限感發人，黜指敲墨氈。
歲月亦云久，古迹埋塵烟。
泉根石已泐，泉上樹欲仙。
森戟呵虎士，誰能聽潺湲。
理義著今古，貴賤俱荒阡。
今公七泉遊，陵谷尚未遷。
勵俗振古道，茲誦惡曲圓。
劉侯同襟期，賡唱揮彩椽。
漫叟誠有知，騎鯨躍層淵。
彼哉賊君父，圓曲工求權。
厲民恣屠斮，巧宦勤攀緣。
安得激七泉，布作化雨宣。
次韻李監丞城西紀游
作者：樂雷發
朝代：宋

叫舜問寥闊，詠濂滌塵囂。
駕言城西遊，慨彼往哲遥。
儀鳳不可呼，鴐鵝浴清瀟。
懷哉光風杳，蕙若吹凉飈。
蒼梧隴雲愁，康廬草木彫。
豈無人希周，亦有文規姚。
佔畢末學阻，俗薄神理銷。
沿流浮伊洛，泝源窺羲堯。
執中與太極，萬古瞻魁杓。
察微篤强力，賢聖誠匪遼。
舜宮翳灌木，濂塾棲叢苕。
觀乎紀遊作，悟彼進學條。
蘭卮娛才彥，豈謂磊魂澆。
得深清賞愜，理勝英藻超。
揆予果何爲，農野勤耕穮。
景迫昧見道，曷奉德化昭。
次韻李監丞月夕閔雨
作者：樂雷發
朝代：宋

穜稑旱欲槁，蒺藜秋向榮。
哲匠軫民瘵，慨此疚魂明。
蓐收正秋斂，肥𧔥何縱橫。
仰霄𥉻蟾曜，聆垤佇鸛鳴。
彼美玩華光，芳罇酌蘭生。
崇榭歌窈窕，秀質羅輜軿。
節序孰不歡，宅生念匪輕。
同袍正焦灼，對酒何忍傾。
恤喜限惛智，同茲感陰晴。
淰淰山雲起，策策林飈驚。
企彼天瓢潤，弭此農槔聲。
崇情發翰墨，賞心謝籌觥。
溥澤乃夙念，穹爵豈所營。
榮賤有異分，感茲友巖耕。
次韻熊雲瀑秋夜見寄·其一
作者：樂雷發
朝代：宋

吟落秋窗燭炧紅，想彈九辯入絲桐。
荃衡豈不如葵菽，誰繼豳風補楚風。
次韻熊雲瀑秋夜見寄·其二
作者：樂雷發
朝代：宋

叫徹蒼梧望八荒，暮雲秋客各淒涼。
此情未許旁人會，愁絕中庭月一方。
歸侍
作者：樂雷發
朝代：宋

石田茅屋野苔春，喜對庭闈話苦辛。
客路本無如意事，瘴鄉難有却回身。
且尋農耒耕湘雨，待看天戈洗韃塵。
門外黄旗邊餉急，可堪杯酒各傷神。
江華送熊清父遊廣州時予有衡陽之役
作者：樂雷發
朝代：宋

邂逅陽華且酒壺，海鵬衡雁各征途。
閒身俱被饑寒役，老境還堪離別無。
鄉夢定應思款段，客吟何用說娵隅。
曾從仙叟參玄訣，好訪安期採澗蒲。
汴堤柳
作者：樂雷發
朝代：宋

萬縷春風窣汴堤，錦帆何處柳空垂。
流鶑應有兒孫在，問著隋朝總不知。
滕王閣下賦
作者：樂雷發
朝代：宋

越𦨰蜀艇亂相偎，風飽千帆带雨開。
閣上鳴鑾今已往，江頭飛鶩只堪哀。
柳汀絮滿河豚賤，桃塢花殘石首來。
應接溪山吾不暇，自憐白髮欠詩才。
演教寺弔樓居朱漕·其一
作者：樂雷發
朝代：宋

羅带江頭蛻繡衣，人歸香草謝家池。
祇今玉樹埋何處，惆悵僧房認得詩。
演教寺弔樓居朱漕·其二
作者：樂雷發
朝代：宋

穿塚難酬地下知，逢人多說項斯詩。
今朝痛灑西州淚，萬里梅花欲放時。
濂溪書院弔曾景建
作者：樂雷發
朝代：宋

太極樓頭霽月寒，斷弦綠綺不堪彈。
窗前自長濂溪草，澤畔還枯正則蘭。
蒼野騷魂惟我弔，烏臺詩案倩誰刊。
傷心空有金陵集，留與江湖灑淚看。
烏烏歌
作者：樂雷發
朝代：宋

莫讀書，莫讀書，惠施五車今何如。
請君爲我焚却離騷賦，我亦爲君劈碎太極圖。
朅來相就飲斗酒，聽我仰天歌烏烏。
深衣大带講唐虞，不如長纓繫單于。
吮豪搦管賦子虛，不如快鞭躍的盧。
君不見前年賊兵破巴渝，今年賊兵屠成都。
風塵澒洞兮豺虎塞途，殺人如麻兮流血成湖。
眉山書院嘶哨馬，浣花草堂巢妖狐。
何人笞中行，何人縛可汗。
何人丸泥封函谷，何人三箭定天山。
大冠若箕兮高劍拄頤，朝談回軻兮夕講濂伊。
綬若若兮印纍纍，九州博大兮君今何之。
有金須碎作僕姑，有鐵須鑄作蒺藜。
我當贈君以湛盧青萍之劍，君當報我以太乙白鵲之旗。
好殺賊奴取金印，何用區區章句爲。
死諸葛兮能走仲達，非孔子兮孰却萊夷。
噫，歌烏烏兮使我心不怡。
莫讀書，成書癡。
無題
作者：樂雷發
朝代：宋

大袖褒衣走浙淮，何人不識鶴山來。
只今心印誰傳得，自摺通書撥篆灰。
甲午社日客桂林
作者：樂雷發
朝代：宋

卮酒豚蹄客裏歡，石尤風緊枲衣單。
東陽病骨如鸚鵡，最怯南州社日寒。
疏拙
作者：樂雷發
朝代：宋

越冠齊瑟事皆非，疏拙惟甘與世違。
客路鶑花愁裏看，故山烟雨夢中歸。
采薇有備淮南靜，移粟無謀浙右饑。
納納乾坤須俊傑，湘翁祇合製荷衣。
登江華寒亭
作者：樂雷發
朝代：宋

到此脚跟酸，千峯迥不看。
年深碑字淺，日薄樹陰寒。
石罅巢蜂乳，籬根墮鳥殘。
愛吟還畏嶮，不敢倚欄干。
登潭州懷雪蓬姚使君
作者：樂雷發
朝代：宋

賈井裴亭遍短筇，紅塵歸騎又匆匆。
我尋桂樹吟招隠，君對蓮花誦易通。
今日江山勞別夢，他年燈火課新功。
濂溪最念初平老，恨聽連牀話未終。
登濂溪太極樓
作者：樂雷發
朝代：宋

岑樓跨層崖，灌木翳頹沼。
曠哉宇宙心，況茲展遐眺。
前哲日以遠，川麓被文藻。
芳甸馥荃蘅，江渚雜鳬鳥。
亭亭沼中蓮，冉冉庭下草。
扣寂參太極，撫化領衆妙。
俗薄神理乖，力柔聖途杳。
英英考亭翁，反心會天奧。
萬里粲良言，一誠貫元造。
勗哉登樓人，畢景盡此道。
深根復深根，篤行以爲寶。
秋夜感懷
作者：樂雷發
朝代：宋

溽露霑灌莽，華月流高旻。
吟嘯嘉此夜，撫化悲蕭辰。
蕭辰何所悲，遊子多苦辛。
道峻壯力謝，業遥昌志湮。
玄鬢日以變，豐景將遂淪。
堪輿一大宅，羲娥爲旅人。
卉木互榮落，蛬蟀何吟呻。
氣隨稚耄變，理勝卹喜均。
反性樂天爵，測化葆道真。
撫卷慨往哲，芳猷邈難親。
秋日行村路
作者：樂雷發
朝代：宋

兒童籬落带斜陽，豆莢薑芽社肉香。
一路稻花誰是主，紅蜻蜓伴綠螳螂。
罪言
作者：樂雷發
朝代：宋

愁殺瀟濱蟣虱臣，亂山斜照獨含情。
人才不似深衣古，國勢如何楮幣輕。
石燕未蘇湘國旱，木牛那濟蜀川兵。
幸無杜老流離苦，切莫吟詩到北征。
聞邊報寄姚雪蓬
作者：樂雷發
朝代：宋

淮烽蜀燧照邊隅，白髮憂時我腐儒。
楚客汀洲搴杜若，齊王沮澤索茈葫。
躭吟自愛南遊好，久謫曾謀百事無。
擬對祝融捫蝨話，何時重捋使君鬚。
聽友人談蜀道事
作者：樂雷發
朝代：宋

石棧天梯蕩戰塵，誰驅哨馬滿峨岷。
盡看烏犬爲君子，誰問沙蟲化小人。
韃智豈應强兀朮，蜀材正自欠吳璘。
細吟猛虎長蛇句，空對西風淚滿巾。
聽廬山胡道士彈離騷·其一
作者：樂雷發
朝代：宋

廬山道士菊潭仙，前世滄浪握楚荃。
莫道離騷遺響絕，孤鈎寡珥尚能傳。
聽廬山胡道士彈離騷·其二
作者：樂雷發
朝代：宋

弔湘誰解薦江蘺，忠憤泠泠寫七絲。
愁絕九疑山下聽，重華應許就陳詞。
胡料院出示車攻圖仍索俚作
作者：樂雷發
朝代：宋

九壤卧龍呼不起，乳臭談兵空滿耳。
書生未識玉帳經，且抱此圖究終始。
姬家出車詠，嬴家小戎詩。
衛家武剛扞突騎，馬家偏廂走羌夷。
只今車陣無人識，天狗橫空灑腥血。
胡人以鞍馬爲家，誰遇奔衝展奇策。
豫章先生今孔明，胸中森羅萬甲兵。
天衡地軸妙絕識，內陣外陣何縱橫。
千枝綠沈列虓虎，萬臂黄閒張白羽。
人言險野難用車，公獨規模掩前古。
車攻圖，車攻說，八采眉前曾進徹。
世人苦謗陳濤斜，却向齊門空鼓瑟。
今朝朱轓富川頭，絕江以北瞻神州。
李綱政要講車戰，南渡勳業應可收。
涇水黄，鐵山碎，雙輪快碾幽燕地。
朗誦先王復古篇，他時此筆猶能繼。
與復古叔讀橫渠正蒙書·其一
作者：樂雷發
朝代：宋

惆悵枯株無晬盤，雲橫太白夢魂寒。
半生驕吝如蝸縮，自把西銘反覆看。
與復古叔讀橫渠正蒙書·其二
作者：樂雷發
朝代：宋

誰掘驪山起老師，竹林燈火共心期。
年來後學輕前輩，看徹皋比罷講時。
與李盤翁知縣登七星山弔石道士
作者：樂雷發
朝代：宋

疊嶂矗空青，躭幽共一尋。
苔荒碑意古，茗苦道情深。
有興梯蒼壁，無才咏玉簪。
吟仙何處去，我輩復登臨。
舜祠送桂林友人
作者：樂雷發
朝代：宋

堯山分手舜山逢，呼酒旗亭兩鬢蓬。
客思且須論契闊，詩交應不計窮通。
兒曹富貴秋烟外，前輩風流落葉中。
明日吟船又何處，渡江衣冷荻花風。
萍鄉和王堯章韻
作者：樂雷發
朝代：宋

征衲無人補舊綿，蕭條客枕楚萍邊。
撥殘石炭西窗冷，却憶山家榾柮烟。
萍鄉病渴
作者：樂雷發
朝代：宋

犬子無從典鷫鸘，荒村忍渴望瀟湘。
楚王萍實甜如蜜，不許詩人取次嘗。
蘇瑩中先往新淦過新喻訪之不遇賦詩爲寄
作者：樂雷發
朝代：宋

玉笥山前水拍空，知君何處繫吟篷。
敢輕奇士題凡鳥，漫有憂心咏阜螽。
沅芷澧蘭猶可寄，江雲渭樹苦難同。
門前草木皆詩卷，獨倚篔簹嘯晚風。
術士醴陵丁夢榮將之舂陵有贈·其一
作者：樂雷發
朝代：宋

看盡槐花賣卜人，窊尊且認舊碑文。
只今世上無清惠，却恐元郎解笑君。
術士醴陵丁夢榮將之舂陵有贈·其二
作者：樂雷發
朝代：宋

綠水池邊舊釣磯，何時歸去濯征衣。
千年城郭應無恙，祇怕風塵老令威。
袁家渴泊舟
作者：樂雷發
朝代：宋

往事誰能問水濱，停橈仍是薄西曛。
樵漁空自存袁姓，鳬雁何應識柳文。
釣艇分燈歸客艇，嶺雲拖雨接溪雲。
楩楠蘭芷今何在，空使行人誤舊聞。
記蕭大山父子
作者：樂雷發
朝代：宋

仙桂靈椿各典刑，飄飄姿韻激天鯨。
家傳八葉鹽梅種，詩接三蘇父子名。
四海盡將看縣譜，一堂那許與文盟。
塵埃不敢相親炙，且汲渝溪濯客纓。
訪伯父幽居
作者：樂雷發
朝代：宋

對坐如禪舍，閒燒石乳香。
書看新講義，藥問未傳方。
僕語梅花裏，僧經竹案傍。
題詩吾豈敢，窗戶半吟章。
訪菊花山人沈莊可
作者：樂雷發
朝代：宋

網盡珊瑚採盡珠，只餐秋菊養詩臞。
永嘉同社聲名在，乾道遺民行輩孤。
我恨朱門無食客，君言青史有窮儒。
饑寒正用昌吾道，且對鈐岡共撚鬚。
訪表叔李竹齋
作者：樂雷發
朝代：宋

門庭接豆根，吟避市塵喧。
每愛詩無敵，應知學有源。
雲山供俎豆，筆硯長兒孫。
愧我相過數，秋風酒一尊。
訪趙愚齋不遇謁者云入幕抵晚方歸因成一絕奉寄
作者：樂雷發
朝代：宋

雪片梅花滿硯池，芙蓉幕裏客歸遲。
今朝解了公家事，儘聽轅門報酉時。
許介之以丞相周益公所書古樂府四篇見寄敬題其後
作者：樂雷發
朝代：宋

紙上珊瑚間木難，曾敲黄閣卸吟鞍。
賞音今有平園否，得句堪尋岣嶁刊。
鸚鵡夜棲金屋冷，的盧秋戰玉關寒。
春風歸雁那知己，寄與深宮絕塞看。
許介之館僕於東溪臨發贈別
作者：樂雷發
朝代：宋

洗耳泉頭漱晚凉，西風衣袂水花香。
酒邊豪氣橫荆楚，燈下清談雜晉唐。
天地每窮真俊傑，山林偏有好文章。
試拈茹草同君舞，後夜聞鷄月滿牀。
訾家洲
作者：樂雷發
朝代：宋

竹塢松灣遍履痕，斷碑無首野苔昏。
江山應識前賢事，裴柳今存幾世孫。
島霧海霞留古意，春猿秋鶴冷騷魂。
何人會得登臨意，閒嚼梅花伴酒尊。
詠史六首·司馬相如
作者：樂雷發
朝代：宋

狗監無端薦薄情，鸘裘犢鼻帝鄉塵。
當時最有文君恨，不識長門買賦人。
詠史六首·東方朔
作者：樂雷發
朝代：宋

蜥蜴盆邊解滑稽，且分社肉飽蛾眉。
劉郎最怕秋風冷，那聽君言換殿帷。
詠史六首·班固
作者：樂雷發
朝代：宋

請室冤魂叫不聞，神丘隆碣謾遺文。
平生詞藻誰知己，腐鼠孤雛却悞君。
詠史六首·陳勝吳廣
作者：樂雷發
朝代：宋

假號偷名只可憐，枉拋錢鎛弄戈鋋。
隴頭燕雀應相笑，鴻鵠元來是項燕。
詠史六首·韓信
作者：樂雷發
朝代：宋

愁看鍾室劈良弓，何不當時殺蒯通。
今日真王成底事，只應娥姁是英雄。
詠史六首·高祖
作者：樂雷發
朝代：宋

逝騅走鹿各消磨，劍外功臣剩幾多。
四皓兩生元不聽，故鄉枉費大風歌。
謁山齋先生易尚書
作者：樂雷發
朝代：宋

淳熙人物到嘉熙，聽說山齋亦白髭。
文字盡傳融水後，精神如戰辟雍時。
靈椿終不爭朝菌，蓍草惟堪養壽龜。
細嚼梅花看總義，只應姬老是相知。
謁張兵部時守臨江新除湖南倉
作者：樂雷發
朝代：宋

東皇太一待新詩，共喜星槎泝楚涯。
父老盡將看鸑鷟，使君應不問狐狸。
江頭芳杜催行色，境內甘棠有去思。
細讀詔書搔短髮，瓣香那識帝王師。
謁李梅亭
作者：樂雷發
朝代：宋

九拔鯨牙氣貫虹，玉堂歸只守文窮。
世無真魏扶吾道，人以乾淳望此翁。
大地精靈藏筆下，國家命脈寄山中。
縕袍羸駟崇仁路，正擬登門聽擊蒙。
謝楊孟溪縣丞惠以章墨
作者：樂雷發
朝代：宋

白首侯芭蜀江邊，曾向君家傳太玄。
射熊草賦留殘墨，想應當日還渠得。
飄零蕭灑幾世孫，解得膠法舂玄雲。
物理往來元莫測，後世子孫還舊璧。
君家所有更贈君，君還贈我何殷勤。
感君殷勤復三歎，努力西窗磨鐵硯。
太玄難深吾不爲，願寫誠齋易傳探玄機。
讀李羣玉集·其一
作者：樂雷發
朝代：宋

光順門前繫馬吟，弘文館裏翠雲春。
却憐白首河西尉，枉作蓬萊獻賦人。
讀李羣玉集·其二
作者：樂雷發
朝代：宋

捐玦江頭弄釣舟，蘭花杜若滿芳洲。
如何才子無騷思，只咏薔薇與石榴。
讀繫年錄
作者：樂雷發
朝代：宋

婁敬金繒滿去輈，便看雷雨潤遐陬。
諸賢自抗排雲議，宰相方深偃月謀。
湘國乍聞悲鵩鳥，秣陵還聽唱符鳩。
九原晏老君知否，搔首青編恨未休。
贈別陳東甫呈尚書鍾公
作者：樂雷發
朝代：宋

洞庭濯足共題詩，今聽驪駒話別離。
泣玉可能悲卞子，買金只合鑄鍾期。
荷盤翦綠須棲鷺，䳷頂分絲補接䍦。
斗酒彘肩聊自壯，古來騷客例寒饑。
贈吳季詩
作者：樂雷發
朝代：宋

燕子樓頭一曲春，曾騎驕馬擲黄金。
如今世事漫頭雪，破屋孤燈忍凍吟。
贈李伯輝家譜詩
作者：樂雷發
朝代：宋

盪寇將軍後，唐朝李郤家。
綠華雙薦者，況復古今誇。
贈江華熊伯巖
作者：樂雷發
朝代：宋

堂萱營柳伴吟哦，黄綬仙翁鬢未皤。
對客不矜名第貴，輸心惟在簡編多。
江頭魴鯉香晨膳，境內鴟梟冷夜窠。
湘國詩盟今寂寞，衰頹猶喜識陰何。
贈衡山侯霖
作者：樂雷發
朝代：宋

家住衡山茗塢深，軒轅道士是知音。
窊尊酒好聊同醉，石鼎詩難莫浪吟。
雨外虺隤寒食路，花邊格磔故鄉心。
却懷世上揚雄少，腸斷侯芭何處尋。
趙司法詩集自題近道蓋取工部所貽元隠居詩中語也因書二絕·其一
作者：樂雷發
朝代：宋

和遍陶翁飲酒詩，醉籠天地入鴟夷。
細看官爵成何物，肯带奚囊過九疑。
趙司法詩集自題近道蓋取工部所貽元隠居詩中語也因書二絕·其二
作者：樂雷發
朝代：宋

浣花騷伯杳難□，世上寧無元隠居。
讀罷君詩三歎息，斷弦綠綺定何如。
送丁少卿自桂帥移鎮西蜀
作者：樂雷發
朝代：宋

瓊海收兵玉帳閒，又移齋艦泝涪灣。
三邊形勢全憑蜀，四路封疆半是山。
魏將舊聞侵劍閣，漢兵今欲卷函關。
細傾瑞露論西事，想在元戎指畫間。
送友人之辰州覲省
作者：樂雷發
朝代：宋

跕鳶東畔瘴雲低，山徑如梯去馬遲。
正則自吟皇樹頌，廣微惟誦白華詩。
春風採藥桃花國，落日尋碑薏苡祠。
覓得丹砂能寄否，溪亭送客鬢毛衰。
送友人游昭州呈陳謙之僉判·其一
作者：樂雷發
朝代：宋

閬仙去補荔支譜，梅谷歸呈飛鶩秋。
惟有瓜坡共君在，馬蹄何苦又昭州。
送友人游昭州呈陳謙之僉判·其三
作者：樂雷發
朝代：宋

鵬運堂前話別愁，菭蘠三度楚江秋。
近懷莫向元龍道，問舍求田是□頭。
送友人游昭州呈陳謙之僉判·其二
作者：樂雷發
朝代：宋

道鄉牽損衮龍衣，謫墮天涯咏楚蘺。
莫放蹇馿游別處，拾青閣下有殘碑。
送史主簿之鄂就辟·其一
作者：樂雷發
朝代：宋

囊中秋卷逼唐賢，門外侯芭問太玄。
才大豈堪棲枳棘，官清應只友蘭荃。
湘行又泛君山月，淮績曾衝赤壁烟。
擬借從君新句看，試尋黄帽寄綱船。
送史主簿之鄂就辟·其二
作者：樂雷發
朝代：宋

宦途捷徑在三邊，且住吟船贈馬鞭。
壯士苦無橫草志，將軍還用撒花錢。
韃兵猶未回燕鴨，蜀耗何應問杜鵑。
今日送君無別話，看隨郤縠洗狼烟。
送廣州劉叔治倅欽州兼守事
作者：樂雷發
朝代：宋

天涯亭畔擁提屏，丹荔黄柑滿去程。
皂蓋却迎新別駕，碧幢應憶老先生。
象蹄印雨歸蠻國，鯨鬣掀潮撼海城。
曾是鄉賢分守處，試尋醉石共題名。
送李公洛游臨武
作者：樂雷發
朝代：宋

嶺梅瀟菊兩關情，歲晚江湖載酒行。
客路欲依嚴挺子，瘴鄉已老少游兄。
瓦盆且話田家事，肉食誰通鈍漢名。
惆悵韓張亭畔路，雪鞭風帽又東征。
送李煥雲赴恭城主簿
作者：樂雷發
朝代：宋

恭城山水接三湘，應覺他鄉是故鄉。
官況不妨棲枳棘，客程還見食檳榔。
寒暄未定宜加愛，事業無窮要自强。
千古忠魂如可問，試吟雛井漱吟腸。
送桂帥鍾尚書赴召
作者：樂雷發
朝代：宋

老依牙纛撚吟髭，又折梅花話別思。
五嶺不遮鸞鳳詔，四方都誦鱒魴詩。
人才晉魏凋零後，國事江淮倥傯時。
頼有老臣經濟在，快呼桂醑餞篙師。
送歐陽平仲起鬰林教官·其一
作者：樂雷發
朝代：宋

快把詩書洗瘴茅，雕題墨齒盡同胞。
天涯那得隨衿佩，試借升堂講義鈔。
送歐陽平仲起鬰林教官·其二
作者：樂雷發
朝代：宋

古來節婦比忠臣，怊悵明珠一窖塵。
千古綱常君記取，題詩煩問墜樓人。